
Abstract 

The first part of this article starts with an assessment of the brilliant, but 
tragically ended in martyrdom, scientific career of Vladimir N. BeneSevich (1874- 
1938) devoted to the investigation of the vast manuscript tradition of the still much 
needed Corpus Scriptorum iuris graeco-romani tam canonici quam civilis. In 1906 
BeneSevich published in St. Peterburg a critical edition of the important canonical 
collection of the Eastern Orthodox Church Syntagma XIV titulorum. Some 
Byzantine manuscripts of the Syntagma include also a double heresiological 
appendix: the famous treaty on 101 heresies of St. Epiphany / John Damascene, 
and the forgotten treaty of the Constantinopolitan presbyter Timothy concerning 
the three modes of reception of heretics in the Orthodox Church known as De iis 
qui ad ecclesiam accedunt (CPG 7016). The problems raised by the context and 
the content of this middle Byzantine canonical and heresiological opusculum are 
then critically analyzed. The second part of the article presents a richly annotated 
modern Romanian translation of the treaty of Timothy. Appended to a rather rapid 
and conventional collection of various Christian heresies from the first five 
centuries, the treaty offers precious sources allowing a better aquaintance of the 
various theological factions of the vast anti-Chalcedonian movement in the 
Byzantine Near East in the sixths century CE and also of the otherwise unknown 
Marcianist enthousiastic sect, part of the Messalian movement, radical 
charismatic version of Christian spirituality, active in Constantinople around 550. 


° Archdeacon Dr. loan I. ICA jr. is Professor at the Orthodox Theological Faculty ,,Andrei 

I 

Editarea critică a actelor si canoanelor sinoadelor ecumenice și locale e legată 
de numele a două personalități ştiinţifice de excepție active în prima jumătate a 
secolului XX: filologul clasic german Eduard Schwartz (1858—1940) şi juristul rus 
Vladimir N. Beneșevici (1874-1938). Savantul clasicist din München a demarat în 
1914 sub auspiciile Academiei şi de Științe a Bavariei celebra serie „Acta 
Conciliorum Oecumenicorum” (ACO), în care între 1927 si 1940 a publicat 
fasciculele cuprinzând actele Sinoadelor III Ecumenic de la Efes din 431 (t. I, 1-5, 
1927-1930), IV Ecumenic de la Chalcedon din 451 (t. II, 1-6, 1933-1938) şi al 
celui antiseverian de la Constantinopol din 536 (t. III incluse în așa-numita 
„collectio Sabbaitica”)!. Noutatea fata de ediţiile anterioare ale actelor Sinoadelor 
Ecumenice e concentrată în decizia lui E. Schwartz de a publica nu dosare 
moderne reconstituite istoric și cronologic gi extrase din corespondența 
pregătitoare şi ulterioară care a însoțit procesele-verbale ale diverselor Sinoade 
Ecumenice, ci de a edita ca atare, atât în vechea traducere latină (cele mai vechi 
manuscrise păstrate), cât şi în originalul grec, toate diversele colecții de documente 
şi acte așa cum apar ele în complexa tradiție manuscrisă. Scopul era acela de a 
face astfel accesibil cercetătorilor modalitățile concrete în care ni s-au transmis și 
ne-au parvenit efectiv puzderia de documente legate de Sinoadele Ecumenice în 
totalitatea lor ca o suită de corpusuri documentare antice şi medievale. 

O intenţie similară pentru tradiția canonică a Bisericii a inspirat şi 
remarcabila activitate editorială, tragic întreruptă însă, a juristului rus Vladimir 
Nicolaevici Beneşevici”. Născut în 9 august 1874 în Druia (azi regiunea Vitebsk, 


' Actele Sinodului V Ecumenic (Constantinopol II) din 553, publicate in 1971 de J. 
Straubinger (t. IV), urmate de trei serii de indici (1974-1984), au încheiat prima serie de „Acta 
Conciliorum Oecumenicorum” publicată deci între 1914-1984. 

Seria a doua a fost publicată astfel: Rudolf Riedinger a editat critic actele Sinodului de la 
Lateran din 649 (t. I, 1984) şi actele Sinodului VI Ecumenic (Constantinopol III) din 680-681 ( 
t. II, 4, 2013), iar recent Erich Lamberz a editat critic actele Sinodului VII Ecumenic (Niceea 
II) din 787 (t. IM, 1-3; 2008-2016), având în pregătire şi actele sinoadelor constantinopolitane 
dintre 861-880. 

$ Cf. articolul „Benenmesns, Bnanumup Huxkonaegsng”, Mpaeocraenaa anyuxnoneoua IV, 
Moskva, 2002, p. 619-621 http://www.pravenc.ru/text/78078.html si alte articole accesibile on- 
line. 

Belarus) având un tată executor judecătoresc şi un bunic preot ortodox, Vladimir 
N. Benesevici a absolvit ca şef de promoție în 1893 gimnaziul din Vilna, iar în 
1897 Facultatea de Drept din Sankt Petersburg. Între 1897 şi 1901 a studiat drept, 
istorie şi filozofie la Universitățile din Heidelberg, Leipzig și Berlin. La 
reîntoarcerea în Rusia s-a căsătorit cu Amata Ludmila Faddeievna (1888-1967), 
fiica lui Faddei Zielinski, profesor de filologie clasică la Universitatea din Sankt 
Petersburg, cu care a avut trei băieţi: Nichita, născut in 1910 (decedat în 1918) și 
gemenii Dimitri şi Gheorghi, născuţi în 1911. Între anii 1900 și 1905 a investigat 
sistematic 49 de biblioteci cu fonduri manuscrise bizantine şi slavone din Europa 
(Paris, Roma, Viena, München), Grecia, Athos, Constantinopol, Palestina şi Sinai, 
care să-i permită mai întâi reconstituirea istoriei şi editarea surselor dreptului 
canonic greco-bizantin într-un viitor „Corpus Scriptorum iuris graeco-romani tam 
canonici quam civilis”. 

Un prim rezultat al investigațiilor desfăşurate — în care Benesevici a strâns mii 
de fotografii a zeci de manuscrise cu conţinut canonic — s-a concretizat în savanta 
monografie consacrată procesului de constituire, din al doilea sfert al secolului VII 
până in 883, a colecţiei canonice bizantine în XIV titluri — monografie publicată şi 
susţinută in 1905* ca teză de doctorat (magistru) la Facultatea de Drept din Sankt 
Petersburg — urmată de ediţia critică a „Sintagmei în XIV titluri” în vechea ei 
traducere slavonă și în textul grec original”. Pe această bază a fost numit docent 
privat, apoi profesor extraordinar, iar din 1909 profesor titular de istorie bizantină la 
Facultatea de Istorie și Filologie a Universităţii din Sankt Petersburg, ținând tot aici 
cursuri de istoria dreptului canonic la Facultatea de Drept, la Academia Teologică și 
la Academia Militară. În 1912 a primit titlul de doctor în drept al Universităţii din 
Atena, înființând la Academia Imperială de Ştiinţe revista Răsăritul creștin. În 1914 
a publicat şi susținut ca teză de abilitare (doctor docent) o altă erudită monografie de 
istoria dreptului canonic dedicată operelor canonice ale lui loan 
Scholasticul/Avocatul, devenit între 569-577 patriarh al Constantinopolului, autorul 


> Titlul comunicării trimise celui de-al IV-lea Congres International de Studii Bizantine 
de la Sofia, septembrie 1934: Actes du IV’ Congres international des études byzantines, vol. I, 
Sofia, 1935, p. 137-144. 

* Kanonuueckuii cGopnuk XIV mumyaoe co emopott uemeepmu VII sexa do 883 200a. K 
Opeeneiimeii ucmopuu UCMOUHUKOG npasa epeko8ocmounoii yepKeu [Colecția canonică în XIV 
titluri din al doilea sfert al secolului VII până în anul 883. Pentru istoria antică a izvoarelor 
dreptului Bisericii greceşti], Sankt Petersburg, 1905, VIII + 334 + 101 p. 

> TIpeenecnaeancxaa Kopmuaa XIV mumynoe 6e3 monkoeanuii / Syntagma XIV titulorum 
sine scholiis secundum versionem paleo-slavonicam adiecto textu graeco edidit V.N. 
Benesevic, tomus primus, Petropoli, 1906, VIII + 837 p. 

celei mai vechi colecţii de canoane păstrate, așa-numita „Sinagogă in 50 de titluri”, 
a cărei ediţie critică o şi pregătea de altfel. În semn de recunoaștere a contribuţiilor 
sale ştiinţifice, la propunerea lui E. Schwartz e ales în 1914 membru corespondent al 
Academiei de Științe a Bavariei din München. 

În primăvara anului 1917, guvernul provizoriu instalat în Rusia în urma 
revoluţiei democratice antitariste din februarie—martie l-a trimis la Tbilisi pentru 
clarificarea chestiunii autocefaliei Bisericii Ortodoxe a Georgiei. Între august 
1917- septembrie 1918 a funcţionat în comitetul pregătitor, iar ulterior ca secretar 
al Soborului Bisericii Ortodoxe Ruse, care, înainte de a-și fi oprit lucrările din 
pricina persecuțiilor antireligioase ale regimului bolşevic al lui Lenin, a restaurat 
patriarhatul şi a demarat o serie de importante reforme în duh sobornicesc ale 
organizării vieţii bisericești. 

În 1920-1921 a predat în cadrul Institutului Teologic din Petrograd, din 1919 
funcționând în diverse arhive bisericești și biblioteci: între 1923 si 1926 ca şef al 
Bibliotecii de Stat a Academiei de Istorie a Culturii Materiale, iar din 1925 ca 
bibliotecar-sef al departamentului de manuscrise grecești al bibliotecii de Stat din 
Leningrad. În 1922 şi 1924 a fost arestat si interogat, dar achitat, în procesul 
intentat de regimul sovietic mitropolitului Veniamin Kazanski al Petrogradului 
(1917-1922; n. 1876), condamnat la moarte şi executat pentru agitație 
contrarevoluţionară in 13 august 1922. În decembrie 1924 a devenit membru 
corespondent al Academiei de Ştiinte a URSS, între 1926-1928 fiind secretar al 
Comisiei sovietice de bizantinologie. 

În 1927 a primit permisiunea de a întreprinde o călătorie de studii de trei luni în 
Germania pentru a studia manuscrise greceşti. A vizitat Miinchenul, unde E. Schwartz 
i-a propus să-i publice ediţia „Sinagogii canoanelor în 50 de titluri”; a vizitat şi Parisul, 
dar și Roma, fiind primit de papă la Vatican. În noiembrie 1928, însă, a fost arestat sub 
acuzația de spionaj contrarevolutionar pentru Germania, Vatican și Polonia, fiind 
condamnat la trei ani de detenţie în temutul lagăr de concentrare organizat în clădirile 
fostei mănăstiri Solovki de la Marea Albă. În timp ce era în lagăr, Beneşevici a fost 
ales în 1929 membru al Academiilor de Ştiinţe din Berlin și din Strasbourg. Întors în 
1930 la Leningrad, a fost angrenat în așa-numitul „complot al academicienilor” 
condus de istoricul Serghei F. Platonov (1860-1933), care ar fi organizat un guvern 
din umbră, în care Beneșevici ar fi deținut postul de ministru al cultelor. E arestat și 
anchetat împreună cu soția şi fratele, fiind condamnat în august 1931 la cinci ani de 
detenție în lagărul Uhta-Peciora. Cu prilejul anchetei, colecţia sa de manuscrise 


€ Cunazoea 6 50 mumynoe u Opyeue ropuduueckue céopuuxu Moauna Cxonacmuka. K 
Opeeneiimeii UCMOpUU UCMOYHUKOE npaea 2peKo-eocmounou yepkeu [Synagoga in 50 de titluri 
şi celelalte colecții juridice ale lui Ioan Scholasticul. Pentru istoria antică a izvoarelor dreptului 
Bisericii greco-orientale], 1914, 345 p. 

bizantine in fotografii e confiscată şi partial distrusă. La intervenţia unui vechi 
bolșevic, în martie 1933 e eliberat înainte de termen, reluându-și activitatea la 
Biblioteca de Stat şi Universitatea din Leningrad, unde predă istoria Imperiului 
Bizantin. 

În mai 1937, la apogeul epurărilor staliniste ale clericilor şi intelectualilor 
nesovietici, cu prilejul împlinirii a două decenii de la revoluţia bolșevică din octombrie 
1917, apare în sfârșit la Miinchen, sub auspiciile Academiei de Științe a Bavariei, 
ediţia critică a „Sinagogii canoanelor in 50 de titluri” ca prim volum al operelor lui 
Ioan Scholasticul.’ În octombrie a aceluiași an, un articol din Izvestia denunța ca un act 
de trădare publicarea unei opere ştiinţifice ruse în Germania nazistă. Ajuns la vârsta de 
63 de ani, Benesevic e destituit din toate posturile sale, iar în 27 noiembrie e arestat 
împreună cu fratele său, Dimitri, mai vârstnic cu trei ani, şi cei doi fii gemeni, Dimitri 
şi Gheorghi sub acuzaţia de spionaj în favoarea Germaniei. Cu toții sunt condamnaţi la 
moarte şi executaţi prin împușcare în 27 ianuarie 1938. Reabilitat în 1958, Vladimir 
Benesevici și cei doi fii ai săi au fost trecuţi după anul 2000 de Biserica Ortodoxă 
Rusă în rândul sfinților, în ceata noilor martiri care au pătimit în persecuția anticrestina 
sovietică. 

Destin tulburător şi pilduitor de savant rus devenit martir la capătul unei cariere 
ştiinţifice precoce şi prestigioase, recunoscute ca atare de o somitate de talia unui 
Eduard Schwartz, care vedea în el un egal al său, dar frânt pe nedrept şi nemilos de un 
regim profund antiuman cum a fost cel sovietic stalinist, Vladimir Beneşevici a fost cu 
multiplele sale expertize de filolog, paleograf, canonist și bizantinolog cel mai bun 
cunoscător al tradiției manuscrise a dreptului canonic bizantin si cel chemat să 
coordoneze realizarea marelui corpus al izvoarelor dreptului canonic bizantin. Deşi n-a 
reușit să publice decât câteva ediții monumentale și să pregătească pe un şantier 
filologic imens realizarea altora, prin cataloagele şi monografiile sale, Beneşevici a 
contribuit decisiv la clarificarea istoriei originilor“ şi evoluţiei dreptului canonic 
bizantin. 

Cel mai vechi manuscris canonic păstrat — un codice siriac copiat în anul 501 la 
Hierapolis în Siria (BM Add 14528), editat în 1909 — atestă existența unui corpus de 
193 de canoane cu numerotare continuă promulgate de opt sinoade ecumenice și 
locale din secolele IV şi V (Niceea, Ancyra, Neocezareea, Gangra, Antiohia, 


7 Ioannis Scholastici Synagoga L titulorum ceteraque eiusdem opera iuridica iussu et 
mandato Academiae Scientiarum Bavariae edidit V. Beneševič, tomus I, vorgelegt vom E. 
Schwartz 11 Nov. 1933, München, 1937, 282 p. 

* Despre originile primelor colecții de canoane ale Bisericii vechi din Orient si Occident, 
E. Schwartz publica tot pe atunci studiul capital „Die Kanonensammlungen der alten 
Reichskirche”, în: Zeitschrift der Savigny-Stiftung für Rechtsgeschichte. Kanonistische 
Abteilung 25 (1936) p. 95-108. 

Laodiceea, Constantinopol si Chalcedon). Primele 165 dintre aceste canoane sinodale 
(exceptând cele de la Chalcedon) împreună cu 50 din colecţia celor 85 de „canoane 
apostolice” au fost retraduse din greacă in latină de cuviosul Dionisie Exiguus ( cca 
530). Invatatul monah scyth activ la Roma la începutul secolului VI, le-a adăugat cele 
21 de canoane de la Sardica şi cele 138 de canoane ale sinoadelor de la Cartagina, 
creând astfel un corpus latin de 430 de canoane sinodale suplimentate de 38 de extrase 
din epistole cu conţinut canonic („decretale”) a opt papi romani. Acest ansamblu de 
canoane sinodale şi epistole papale realizat de cuviosul Dionisie, părintele dreptului 
canonic latin, a devenit codul canonic neoficial al Bisericii Occidentului. 

Sub influența codificării dreptului roman realizată de Iustinian în 534, în anii 
535-545 la Antiohia apare prima încercare de grupare sistematică pe teme a 
corpusului canonic răsăritean organizată în 60 de „titluri”. Această primă colecţie nu ni 
s-a păstrat, dar ea a stat la baza celei mai vechi colecţii canonice răsăritene păstrate: 
aşa-numita „Synagogă | Adunare] în 50 de titluri” realizată înainte de 550 de preotul 
Ioan Scholasticul (Avocatul) din Antiohia. Cele 50 de titluri grupează canoanele pe 
următoarele teme: 1, patriarhii, 2, mitropoliţii; 3—17, episcopii; 18, excomunicari; 19- 
22, presbiterii; 23, diaconii; 24—25, sfintiri; 26, clerul inferior; 27-30, statutul clerului; 
31-32, postirea; 32-34, monahii; 35, căzuţii în persecuții, 36-37, primirea în cler; 38— 
48, chestiuni morale şi liturgice; 49, sinodul provincial; 50, liturghia. Fiecare titlu 
conține lista cu numerele canoanelor pe aceste teme. Lista e urmată de textul celor 85 
de „canoane apostolice” si de acela al canoanelor a zece sinoade ecumenice şi locale 
(inclusiv cele de la Sardica, între Neocezareea şi Gangra, şi Efes, înainte de 
Chalcedon); acestora loan Scholasticul le-a adăugat ca noutate textul a 69 de canoane 
extrase din epistolele canonice 2 şi 3 ale sfântului Vasile cel Mare și o colecție de 87 
de extrase din legile imperiale (novellae) pe teme religioase ale lui Iustinian. Prin 
juxtapunerea sa de canoane sinodale si patristice şi legi imperiale, Ioan Scholasticul 
(ajuns între 565-577 patriarh al Constantinopolului) a devenit părintele dreptului 
canonic răsăritean, echivalentul simetric al cuviosului Dionisie Exiguus din Biserica 
occidentală cu o generaţie înainte.” 

În jurul anului 580, în Constantinopol, colecţia în 50 de titluri a fost completată şi 
reorganizată luând forma unei „Syntagme [Constituţii] în XIV titluri” şi 238 de 
capitole. Noile titluri erau următoarele: I (38 cap.), credință, surse de drept, ierarhie, 
sfintiri; II (3 cap.), edificii de cult şi bunuri bisericeşti; III (22 cap.), liturghie; IV (17 
cap.), botez; V (3 cap.), pomenire morţi, agape; VI (3 cap.), ofrande; VII (5 cap.), 
postiri, sărbători; VIII (19 cap.), disciplină bisericească, sărbători, IX (39 cap.), 
procese, penitenta, pedepse; X (8 cap.), administrarea bunurilor bisericeşti; XI (16 
cap.), monahism; XII (18 cap.), eretici, iudei, păgâni; XIII (41 cap.), laici $i îndatoririle 


? Cf. Clarence Gallagher, Church Law and Church Order in Byzantium. A Comparative 
Study, Ashgate, 2001, p. 1-36. 

lor, cununie, logodnă; XIV (7 cap.), diverse prescriptii pentru toţi creştinii. Materialul 
canonic anexat era completat cu textul celor 137 de canoane ale sinoadelor africane, 
cel al sinodului constantinopolitan din 394 si corpusul canoanelor extrase din scrisorile 
altor 11 sfinți Părinți pe lângă Vasile cel Mare. Textului canoanelor i s-a anexat un 
apendice juridic din legislația imperială a lui Iustinian în trei parti (așa-numita 
„collectio tripartita”). În jurul anului 630, trimiterile la legislația imperială au fost 
inserate alături de referintele la canoanele sinodale şi patristice în titlurile capitolelor şi 
astfel „Syntagma” a devenit „Nomocanonul [Carte de legi si canoane] in XIV titluri”, 
care va ajunge codul canonico-juridic cvasi-oficial al Bisericii şi Imperiului Bizantin. 
După o pauză de 240 de ani, Sinodul constantinopolitan trullan din 691-692 convocat 
şi prezidat ca „ecumenic” de Justinian II în absenţa Romei —si ca atare refuzat de 
papalitate, dar receptat în Bizanț ca al Cincilea-Saselea (Pentekthé) Ecumenic — 
produce un mini-corpus de 102 canoane. Canoanele 3—39 despre cler, 40-49 despre 
monahi şi 50-102 despre laici reiau, revizuiesc şi sistematizează opera canonică a 
sinoadelor anterioare, adaptând-o la noua situație a imperiului restabilizat după 
pierderile dramatice ale secolului VII. Canoanele 1-2 confirmă opera canonică a 
sinoadelor ecumenice și locale anterioare și reprezintă totodată prima codificare și 
recunoaștere sinodală a acesteia. Canonul 2 reproduce nu altceva decât sumarul părții 
a doua cuprinzând materialul canonic sau textul canoanelor din „Syntagma în XIV 
titluri”. Manuscrisele ulterioare ale „Syntagmei” şi „Nomocanonului în XIV titluri” 
vor include și cele 102 canoane ale Sinodului trullan, precum și cele ale Sinodului VII 
Ecumenic de la Niceea din 787. Versiunea realizată sub patriarhul Fotie în 882 va 
adăuga şi canoanele sinoadelor constantinopolitane din 861 și 879-880, 
„Nomocanonul” fotian reprezentând varianta ultima a corpusului canonic al Bisericii 
Ortodoxe cu un total de 770 de canoane: 85 „apostolice”, 190 ecumenice, 321 locale şi 
174 patristice. 

Cel mai vechi manuscris grecesc păstrat al canoanelor — codicele 772 din 
biblioteca mănăstirii din Patmos copiat în scriere uncială în jurul anului 800! — 
reproduce la f. 4r—22r prima parte sistematică a „Syntagmei in XIV titluri” urmată la 
f. 23r—289 de textul canoanelor apostolice, cel al canoanelor a 13 sinoade ecumenice 
şi locale (cu intercalarea după Niceea si înainte de Ancyra a sinodului sfântului 
Ciprian de la Cartagina din 256) şi cel al canoanelor a 12 sfinți Părinţi, urmat de 
actele (alocutiune, canoane și semnături) Sinodului trullan. Manuscrisul e păstrat 
incomplet, întrucât tabla de materii de la început (f. 1r—3r) arată că la origini el mai 


19 Descris în 1890 de I. Sakellion în catalogul manuscriselor din Patmos și de V. 
Benesevici în Kanonuueckuti c6opnuk..., 1905, p. 230-236, studiat de mitropolitul Pavlos 
Menevisoglu, „To hyp’ arithmou 172 cheirographon tés Patmou syllogé hierân kanonon peri to 


800”, in: Orthodoxia 4 (1997), p. 359-381, reluat in volumul aceluiaşi: Avo moAdtIWWO 
YEpoypaga iepâv kavóvæv (Ilărpuov 172 - AOnvav 1372), Epektasé, Katerini, 2006, p. 19-68. 

cuprindea si textul, inexistent in codicele actual, al canoanelor Sinodului VII 
Ecumenic si cel al epistolei canonice despre simonie a patriarhului Tarasios catre 
papa Adrian, cu menţiunea: „Acestea sunt canoanele pe care a primit să le tina sfânta 
Biserică a lui Dumnezeu catholică si apostolică”. Aceeași tabla de materii arată ca la 
finalul său codicele canonic din Patmos mai cuprindea un apendice ereziologic” 
neexistent nici el în manuscrisul actual. Acest apendice era alcătuit din rezumatul 
celor 80 de erezii din așa-numitul ,,Panarion” [Paner] al sfântului Epifanie al 
Salaminiei (+ 403), completat până la 102 de sfântul loan Damaschinul” cu 
ereziile din secolele V-VIII de la împărații Marcian (t 457) și până la Nichifor I (f 
811), precum şi de lista ereziilor şi ereziarhilor din faimoasa Epistolă „synodica” [de 
recomandare] a sfântului patriarh Sofronios al Ierusalimului (t 638). 

În studiul său monografic din 1905 despre tradiția manuscrisă a 
„Syntagmei” ™ şi „Nomocanonului în XIV titluri”, Vladimir Beneşevici a arătat că 
manuscrisele bizantine ale redacției trullane'€ si tarasiene!” ale „Syntagmei”, dar si 
ale „Nomocanonului” fotian'* aveau un dublu apendice: pe lângă tratatul despre 
101 erezii al sfinților Epifanie/loan Damaschinul, ele reproduc şi un tratat al 
presbiterului constantinopolitan Timotei despre cele trei moduri de primire a 
ereticilor la Ortodoxie. Tratatul lui Timotei cunoscut sub titlul De iis qui ad 
ecclesiam accedunt atrasese atenţia editorilor occidentali de texte patristice inca 
din veacul XVII, care l-au publicat în mai multe rânduri: J. Meurs în 1619, F. 
Combefis in 1648 şi J.B. Cotelier în 1688 (dupa Paris. gr. 1320), ultima ediție 
fiind retipărită de J.-P. Migne în 1865 în PG 86/1, col. 12-58. Vladimir Beneşevici 
l-a editat și el în originalul grec dupa Vallic. F 47 şi Vindob. hist. gr. 55 împreună 
cu vechea traducere slavonă în ediția „Syntagmei în XIV titluri” publicată în 
1906.'? Comparatia dintre cele două ediţii — cea din PG 86/1 şi cea din 
„Syntagma” — relevă faptul că avem de-a face cu două variante ale tratatului, 
textul din „Syntagmă” fiind mai scurt decât cel din PG 86/1. 

Potrivit titlului, tratatul compus de Timotei, presbiter al Marii Biserici Sfânta 
Sofia din Constantinopol, pentru presbiterul loan, skevofilax al bisericii Născătoarei 


' Ado nora... p. 35-37. 

? PG 42, 833-886. 

* PG 94, 677-780. 

* PG 87/3, 3147-3200. 

> Kanonuueckuii c6opuux..., 1905, p. 254, 269. 

é Miscell. 170, sec. XIV-XV. 

7 Vallic. F 47, sec. X; Vindob. hist. gr. 55, sec. XI. 

5 Barocc. 1 96, an 1042; Taurin. B II 26, sec. XII; Paris. gr. 1320, sec. XI. 

> JIpeenecnaeanckaa kopmuaa XIV mumynoe 6e3 monkosanuti /Syntagma XIV titulorum 
sine scholiis secundum versionem paleo-slavonicam adiecto textu graeco edidit V.N. 
Benesevic, tomus primus, Petropoli, 1906, p. 707-738. 


232 


Tratatul presbiterului Timotei din Constantinopol 


de Dumnezeu din Chalkoprateia (situată la doar 150 de metri depărtare de Sfânta 
Sofia), este dedicat temei (col. 13A-41B) precizării grupurilor de eretici şi schismatici 
primiți în funcţie de gravitatea erorii lor dogmatice în Biserica Ortodoxă — în 
conformitate cu canoanele 7 de la Constantinopol (381), canoanele 1” si 47 ale 


20 În canonul 1 despre catari, pepuzieni și encratiti sfântul Vasile face faimoasa distincţie 
ecleziologică între erezii-schisme—adunari paralele, cf. ed. Benesevici: /lpeenecnaeanckaa 
xopmyaa XIV mumynoe / Syntagma XIV titulorum..., 1906, p. 461-465: 

„Aşadar, în chestiunea privitoare la catari [,,purii” sau novatieni] şi s-a zis mai înainte şi ai 
adus frumos aminte că se cuvine a urma obiceiului fiecărui ţinut din pricina faptului că aceia 
care au tratat atunci cu privire la aceştia s-au exprimat diferit cu privire la botezul lor. Dar acela 
al pepuzienilor [montanistilor] mi se pare că n-are nici o noimă si m-am mirat cum i-a scăpat 
din vedere lui Dionisie [al Alexandriei; 248-264], care era canonist. Întrucât cei din vechime au 
judecat să fie primit acel botez care nu se abate cu nimic de la credință, de aceea pe unele le-au 
numit erezii, pe altele schisme, iar pe altele adunări paralele: 

—erezii [haireseis] au numit pe cei care s-au rupt cu totul de Biserică şi s-au înstrăinat de 
ea în ce priveşte însăşi credința; 

— schisme [schismata] pe cei care s-au deosebit unii de alţii din pricina unor cauze 
bisericești şi chestiuni vindecabile, iar 

— adunările paralele [parasynagâgai] reuniunile făcute de presbiteri sau de episcopi 
nesupusi si de mulțimi needucate. 

De pildă, dacă cineva, prins într-o greşeală și, fiind cercetat, a fost suspendat din funcție 
liturgică, nu s-a plecat sub canoane, ci a revendicat pentru el însuşi calitatea de întâi-stătător şi 
funcția liturgică, iar împreună cu el au plecat si alti câțiva părăsind Biserica catholică 
[ortodoxă], asa ceva este o adunare paralelă; schismă este faptul de a avea cu privire la 
penitenta o atitudine diferită fata de cei din Biserică; iar erezie e, de pildă, cea a maniheilor, 
valentinienilor şi marcionitilor, şi a acestor pepuzieni înşişi, fiindcă aici diferența priveşte însăşi 
credinţa în Dumnezeu. 

Celor dintru început li s-a părut [au hotărât] ca botezul ereticilor să fie cu desăvârşire nul, 
dar cel al schismaticilor să fie primit, ca unii care sunt încă din Biserică, iar cei din adunări 
paralele să fie uniți iarăşi cu Biserica, după ce s-au facut mai buni printr-o penitenta si 
întoarcere demne de aceste nume, astfel ca de multe ori şi aceia din treapta de clerici care au 
plecat împreună cu cei nesupusi, după ce s-au făcut penitenta, să fie primiţi în același rang. 

Așadar, pepuzienii sunt in mod evident eretici, fiindcă au blasfemiat fata de Duhul Sfânt 
dând în chip ilicit şi nerusinat numele Paracletul lui Montan şi Priscillei. Sunt deci condamnați 
fie ca unii care fac dumnezeu niște oameni, fie ca unii care insultă pe Duhul Sfânt prin 
comparatia Lui cu nişte oameni, si astfel sunt vinovaţi de osânda veşnică, pentru că blasfemia 
fata de Duhul Sfânt e de neiertat [cf. Mt 12, 31]. Aşadar, ce rost are a aproba botezul acestora 
care boteză în Tatăl, în Fiul, în Montan si Priscilla? Pentru că n-au fost botezați cei care n-au 
fost botezați potrivit celor predate nouă. Astfel că, deşi Marelui Dionisie [al Alexandriei ] i-a 
scăpat din vedere, noi nu trebuie să păzim imitarea greselii lui; fiindcă absurditatea de aici este 
evidentă şi clară pentru toți cei care mai gândesc catusi de putin. 

sfantului Vasile (374) si canonul 95 trullan (692) — in trei moduri, si anume prin: 
rebotezare — aici Timotei enumeră 25 de secte şi erezii —, prin mirungere — 5 
grupari — si prin semnatura unui libel/document scris de anatemizare a ereziei — 3 
grupări. Această ultimă secţiune e urmată de o primă anexă intitulată „expunere 
succintă” (syntomos ekthesis; col. 41B-52C) şi alcătuită dintr-o primă listă succintă a 
16 secte în care s-a divizat în secolul VI erezia „acefalilor” sau mia/monofizitilor şi o 
altă listă de 19 puncte dogmatice ale ereziei de tip entuziast a „marcianiștilor” tot din 
secolul VI. Listele adăugate de presbiterul Timotei au fost găsite de acesta în arhivele 
de la Sfânta Sofia. În textul din PG 86/1 al acestor două liste le urmează o a doua 
anexă (col. 52C-68D) reprezentând un excelent scurt tratat — absent în textul din 
„Syntagmă” — despre originea şi specificul celor 12 schisme şi secte în care s-a 
divizat în secolul VI mișcarea monofizită antichalcedoniană din cauza diverselor lor 
„ezitări” în ce privește înțelegerea dogmei hristologice. Acest ultim apendice despre 
„schismele şovăielnicilor” dublează practic cu o tratare independentă, mult mai 
riguroasă $i precisă, tema primei anexe despre sectele acefalilor miafiziti. Ca atare el 
reprezintă mai degrabă un tratat anonim independent anexat ulterior de un editor 


Catarii [,„purii”] fac parte în ei înşişi dintre schismatici, numai că acelora din vechime — 
adică acelora din jurul lui Ciprian [al Cartaginei, 248-258] şi Firmilian al nostru [al Cezareii; 
232-269] — li s-a părut potrivit să-i supună pe toți: pe catari [,,puri’], encratiti [infranati], 
hidropsarastati [care fac Euharistia cu apă] si apotactiti [renuntatori] unei singure sentințe: 
fiindcă începutul separării lor a avut loc prin schismă, dar cei care s-au depărtat/au apostaziat de 
Biserică n-au mai avut peste ei harul Sfântului Duh; transmiterea s-a pierdut prin întreruperea 
succesiunii. Fiindcă primii care s-au depărtat aveau de la Părinți hirotoniile şi aveau harul 
Duhului prin punerea mâinilor lor; dar cei care s-au rupt, ajunşi laici, n-au mai avut puterea nici 
de a boteza, nici de a hirotoni, nemaiputând oferi altora harului Duhului Sfânt, din care căzuseră 
ei înşişi. Drept pentru care au poruncit ca aceia dintre ei care vin la Biserică să fie curatiti din 
nou cu adevăratul Botez, cel al Bisericii, ca unii botezați de nişte laici. Dar pentru că unora din 
Asia li s-a părut potrivit, în virtutea unei economii în favoarea celor multi, să fie primit botezul 
lor, să fie primit. 

Se cuvine să înțelegem însă viclenia encratitilor, care, pentru ca să se facă de neprimit 
pentru Biserică, au întreprins să o ia înainte printr-un botez propriu, au falsificat de aceea şi 
obiceiul lor. Cred, aşadar, că, întrucât despre ei nu s-a hotărât nimic în chip arătat, s-ar cuveni să 
anulăm botezul lor si, dacă l-a primit cineva la ei, să-l botezăm cand vine la Biserică. Dar daca 
acest lucru va deveni o piedică în calea economiei universale, atunci trebuie să ne folosim iarăşi 
de obiceiul stabilit si să urmăm Părinților care au rânduit cu economie cele ale noastre. Căci mă 
tem ca nu cumva, pentru că vrem să-i facem zăbavnici cu privire la botezare, să nu-i 
împiedicăm pe cei care vor să se mantuiasca din pricina severitatii propunerii noastre. Iar faptul 
că aceia păzesc botezul nostru să nu ne înduplece, căci nu suntem obligați să le dăm în schimb o 
favoare, ci să servim rigoarea canoanelor. În orice caz trebuie fixată regula ca aceia care vin de 
la botezul acelora să fie unsi în fata credincioşilor şi asa să vină la sfintele Taine”. 

bizantin primei anexe a tratatului initial al presbiterului Timotei, a cărui forma 
originală e cea care apare în textul din „Syntagmă”. 

Tratatul presbiterului Timotei „despre primirea ereticilor” şi cel al lui Pseudo- 
Timotei „despre sectele şovăielnicilor” au făcut obiectul unui singur studiu 
contemporan întreprins la începutul anilor '90 ai secolului XX de patrologul italian 
Filippo Carcione”!, care a publicat si traducerea lor italiană”. Plecând de la faptul că 
sectele miafizite discutate sunt toate din secolul VI şi nu apare nici o menţiune a 
monergismului şi monotelismului din secolul VII, bizantinologii anteriori au datat 
unanim tratatul presbiterului Timotei în jurul anului 600”. F. Carcione pleacă însă de 
la similitudinea evidentă dintre cele trei categorii (7axeis) distincte de primire in 
Biserica Ortodoxă descrise de Timotei cu cele din canonul 95 al Sinodului Trullan din 
691-692”; canonul 95 repetă cu adaosuri canonul 7 de la Constantinopol din 381” si 


21 «De iis qui ad ecclesiam accedunt» del presbitero costantinopolitano Timoteo. Una 
nuova proposta di datazione”, in: Studi e ricerche sull’Oriente cristiano 14 (1991), p. 309-320. 

?? Timoteo e Germano di Costantinopoli Gli Scritti (Testi patristici 107), introduzione, 
traduzione e note a cura di Filippo Carcione, Citta Nuova, Roma, 1993, p. 9-21 introducere si p. 
35-71 traducere ca două tratate distincte: Timoteo di Costantinopoli, „Accoglienza degli eretici” 
(p. 35-62) şi Pseudo-Timoteo, „Le sétte dei diacrinomenoi” (p. 63-71). 

°° J, Pargoire, L'Eglise byzantine de 527 à 847, Paris, 1923, p. 135; articolul „Timothée 
de Constantinople”, Dictionnaire de théologie catholique XV/1, 1947, col. 1139-1140 (E. 
Amann); H.-G. Beck, Kirche und theologische Literatur im byzantinischen Reich, München, 
1959, p. 401-402, et alii. 

?4 Pe aceia dintre eretici care se alipesc de ortodoxie si de partea celor mântuiţi îi primim 
rânduiala [akolouthia] şi obiceiul de mai jos: 

— Pe arieni, macedonieni, novatieni, care se numesc şi catari şi de stânga, pe 
cvartodecimani sau tetraditi şi pe apolinaristi îi primim dacă dau libeluri şi anatemizează toată 
erezia care nu gândeşte cum gândeşte sfânta Biserică catholică şi apostolică, pecetluindu-i sau 
ungându-i mai întâi cu sfântul Mir la frunte, la ochi, la nări, la gură şi la urechi, şi spunând când 
îi pecetluim: „Pecetea darului Duhului Sfânt”. 

Iar despre pavelienii care mai apoi s-au refugiat în Biserica catholică, există hotărârea ca 
ei să fie rebotezati negresit. 

— Deci pe eunomieni, care botează cu o singură cufundare, pe montanisti, care acum se 
numesc frigii, şi pe sabelieni, care slăvesc pe „Fiul Tată!” şi fac şi altele lucruri grele, si toate 
celelalte erezii — fiindcă aici sunt multi care vin mai ales din provincia Galatia —, pe toţi aceştia 
care vor să se alipească ortodoxiei îi primim ca pe nişte păgâni; şi în prima zi îi facem creştini, a 
doua zi catehumeni, a treia zi îi exorcizăm suflându le de trei ori în fata şi în urechi, şi aşa îi 
catehizăm şi i facem să stea în biserică şi să asculte Scripturile, şi atunci îi botezăm. Iar pe 
manihei, pe valentinieni, pe marcionişti şi pe cei care vin din erezii asemănătoare, primindu-i ca 
pe nişte păgâni, îi rebotezăm. 

— Dar nestorienii, eutihienii şi severienii şi cei din erezii asemănătoare trebuie să facă 
libeluri şi să anatemizeze ereziile lor şi pe Nestorie, Eutihes, Dioscor şi Sever, şi pe ceilalți 
lideri ai unor astfel de erezii, pe cei care gândesc cele ale lor şi toate ereziile mai sus arătate, şi 

precizează că prin rebotezare obligatorie trebuie primiţi ereticii antitrinitari: 1. 
pavelienii, 2. eunomienii, 3. montaniştii, 4. sabelienii şi cei dualisti gnostici: 5. 
manihei, 6. valentinieni, si 7. marcioniti; prin mirungere se primesc 1. arienii, 2. 
macedonienii, 3. novatienii, 4. cvartodecimanii și 5. apolinaristii; iar prin anatemizare 
în scris a ereziei şi a ereziarhilor lor sunt primiți: 1. nestorienii și diversele forme de 
monofiziti: 2. eutihienii, 3. severienii și ceilalți, care trebuie să anatemizeze ereziile și 
persoanele lui Nestorie, Eutyches, Dioscor, Sever si ceilalți lideri monofiziti. Plecând 
de la această similitudine, patrologul italian consideră drept „foarte neverosimil că 
sursa din care provine practica primirii ereticilor din prima secţiune a tratatului «De iis 
qui ad ecclesiam accedunt» e canonul 95 trullan; şi atunci data acestui sinod (692) 
urmează să fie considerată terminus post quem a fost compusă opera lui Timotei — 
terminus ante quem find prima ei citare explicită în Antireticele patriarhului 
constantinopolitan mărturisitor Nichifor I (f 828) —, al cărei unic obiectiv e 
specificarea și ilustrarea învățăturilor si ramificatiilor grupurilor eretice menționate în 
acest canon”. Nementionarea monergismului și monotelismului se explică simplu 
prin nementionarea lor ca erezii nici în canonul 95 al Sinodului trullan (ţinut tot în 
Constantinopol în 691-692, la doar zece ani după Sinodul VI Ecumenic, care le 
condamnase şi dogmatizase dioenergismul şi diotelismul). 

Opusculul  ereziologic al  presbiterului  constantinopolitan Timotei 
completează până la 25 numărul grupărilor eretice dualiste şi antitrinitare, ai căror 
membri sunt primiţi în Biserică prin botezare — 1. taskodrugii, 2. marcionitii, 3. 
sakkoforii, apotaktitii, encratitii, 4. valentinienii, vasilidienii si hermeii, 5. 
aşa să se împărtăşească cu sfânta Cuminecătură”; ed. Benesevici: /lpeenecnaeanckaa kopmuaa 
XIV mumynoe /Syntagma XIV titulorum. ..,1906, p. 198-200. 

= „Pe aceia dintre eretici care se întorc la ortodoxie şi în partea celor ce se mântuiesc, îi 
primim după rânduiala [akolouthia] şi obiceiul de mai jos: 

— pe arieni, macedonieni, sabelieni, novatieni care se numesc şi „puri” si „cei de-a 
stânga”, precum şi pe cvartodecimani, adică pe tetraditi, şi pe apolinaristi îi primim dacă se 
îndatorează în scris şi dau anatemei toată erezia care nu mărturiseşte cum învaţă sfânta Biserică 
apostolică şi catholică a lui Dumnezeu, şi numai după ce mai întâi îi pecetluim adică îi ungem 
cu sfântul Mir la frunte, la ochi, la nas, la gură şi la urechi, şi întărindu-i zicem: „Pecetea darului 
Duhului Sfânt”; 

— dar pe eunomieni, care se botează cu o singură cufundare, şi pe montanisti, care aici se 
numesc frigieni, şi pe sabelieni, care propovăduiesc învăţătura „Fiului-Tată” şi fac tot felul de 
lucruri urâte, fiind vinovaţi şi de toate celelalte erezii — fiindcă aici sunt multe erezii venite mai 
ales din ţinuturile Galatiei —, pe toți aceia dintre ei care vor să se întoarcă la ortodoxie îi 
primim ca pe nişte păgâni, şi anume: în ziua întâi îi facem creştini, a doua zi catehumeni, a treia 
zi le citim exorcismele, suflând de trei ori în fata şi în urechi, după care îi învăţăm şi i facem să 
umble în biserică şi să asculte Scripturile, şi apoi îi botezim”; ed. Beneşevici: 
/lpeenecnaeanckaa kopmuaa XIV mumynoe /Syntagma XIV titulorum. ..,1906, p. 100-101. 

26 Timoteo e Germano, Gli Scritti..., 1993, p. 19-20. 

nicolaitii, 6. montanistii, 7. maniheii, 8. eunomienii, 9. pavelianistii, 10. fotinienii, 
11. marcelienii, 12. sabelienii, 13. simonienii, 14. menandrienii, 15. ebionitii, 16. 
kerinthienii, 17. saturninienii, 18. carpocratienii, 19. marcosienii, 20. apellienii, 21. 
teodotienii, 22. elkesaitii, 23. nepotienii, 24. pelagienii şi 25. melchisedechienii — 
menține același numărul sectelor, ai căror membri sunt primiţi prin mirungere — 
1. cvartodecimanii, 2. novaţienii, 3. arienii, 4. macedonienii şi 5. apolinaristii — , 
iar la schismele ai căror membri sunt primiți doar cu anatemizarea ereziilor 
hristologice şi a ereziarhilor lor: nestorienii, eutihienii şi severienii, adaugă și pe 
melitienii rigoristi din Egiptul secolului IV, şi alti lideri monofiziti, ca Dioscor al 
Alexandriei ( 454) si Iacob Baradai (f 578), precum și toţi „acefalii” miafiziti, 
adversari ai Sinodului de la Chalcedon şi adepţi ai „unicei naturi compuse” a lui 
Hristos după întrupare. 

Surprinde asocierea ereziarhilor occidentali pe teme de soteriologie, Pelagius 
şi Celestius (începutul secolului V) — contestatari ai păcatului originar şi ai 
primatului harului în mântuire, combatuti radical în Occident de fericitul Augustin 
şi condamnaţi de Roma, iar în 431 şi la Efes alături de Nestorie — cu „maniheii” 
dualiști și, prin urmare, inserarea pelagienilor în rândul celor primiți prin 
rebotezare. La fel inserarea tot aici si a episcopului egiptean Nepos din secolul III, 
vinovat doar de o lectură literalistă a mileniului Apocalipsei. 

În completarea celei de-a treia categorii, presbiterul Timotei introduce dintr-o 
„carte de la patriarhie” o listă cu 16 diverse secte și facțiuni monofizite „acefale” — 
lipsite de cap bisericesc canonic — şi „teopashite” — pentru că foloseau 
Trisaghionul cu adaosul „Cel ce Te-ai răstignit pentru noi” — apărute în secolul VI 
din controversele şi sciziunile interne ale severienilor: 1. teodosienii, 2. agnoetii, 3. 
pavelienii, 4. niobitii, 5. triteistii filoponieni şi 6. antifiloponieni, 7-9. trei facțiuni 
de gaianisti sau iulianiti, 10. dioscorienii, 11. acefalii, 12. antropomorfitii, 13. 
varsanufitii, 14. isaianitii, 15. petrienii şi 16. sergienii. 

Relațiile de geneză si filiatie doctrinară între toate aceste facțiuni monofizite 
din secolul VI sunt mult mai clar şi precis expuse în secţiunea despre cele 12 
schisme ale antichalcedonienilor ,,sovaielnici (diakrinomenoi)” ezitanti în opiniile 
lor hristologice, tratat ereziologic independent scris de un chalcedonian în jurul 
anului 600 si anexat ulterior tratatului presbiterului Timotei de un editor bizantin. 
(Editat ca atare de J.-B. Cotelier, tratatul anonim apare în PG 86/1 ca făcând parte 
din tratatul lui Timotei.) 

Din arhiva patriarhiei Constantinopolului presbiterul Timotei a mai anexat la 
tratatul său despre primirea heterodocsilor în Biserica Ortodoxă, pe lângă lista celor 16 
facțiuni miafizite, și o altă prețioasă listă de 19 puncte doctrinare ale ereziei spirituale a 
sectei „marcianiştilor” din secolul VI. În prezentarea acestor teze eretice, Timotei ne 
informează că, numiţi aşa de la un anume bancher Marcian, care a trăit pe timpul 

împăraţilor Iustinian şi Iustin II, marcianiștii erau o altă formă a mesalianismului”. 
Acesta era o mișcare spirituală radicală, antisacramentală şi anticlericală, apărută la 
mijlocul secolului IV în Siria şi răspândită apoi în Egipt, Asia Mică și Constantinopol. 
Adepții ei erau cunoscuţi sub numele de rugători (mesalieni în siriacă, evhiti în 
greceşte), entuziaşti (adepţi ai transelor), horeuti (adepţi ai horelor ca metodă de unire 
mistică) sau de la numele unor lideri ai lor: eustatieni, adelfieni și lampetieni. Populara 
erezie a fost combătută între anii 380 şi 450 de un sir de episcopi faimoși menționați 
de Timotei si de sinoade locale din Antiohia și Asia Mică, între care şi de Sinodul III 
Ecumenic de la Efes, sinoade nementionate de presbiterul constantinopolitan. 
Învățăturile mesaliene — care au cunoscut multe variante, ecouri şi metamorfoze în 
Antichitatea creștină si Evul Mediu bizantin (mergând până la bogomilism) — ne sunt 
cunoscute dintr-o prezentare făcută de Teodoret al Cyrului în secolul V şi din două 
liste cu teze mesaliene. Una dintre ele este cea in 18 articole păstrată în completarea de 
către loan Damaschinul a listei celor 80 de erezii întocmite de Epifanie al Salaminiei 
(tratatul despre cele 101 erezii epifaniano-damaschinian fiind anexat şi în edițiile 
bizantine ale „Syntagmei” şi „Nomocanonului în XIV titluri”), iar cealaltă este cea în 
19 articole ale „marcianiştilor” anexată la tratatul său de presbiterul Timotei. Ca 
atare, aceasta din urmă e o sursă de prim ordin în ce priveşte cunoaşterea concepției 
despre viata spirituală a acestei mişcări radicale. Asa cum a stabilit K. Fitschen, daca 
lista transmisă de loan Damaschinul e o colecţie de extrase din ,,Asketikon’-ul 
macarian condamnate ca mesaliene la Efes în 431, lista transmisă de Timotei provine 
din epistola sinodală trimisă în 426 de către episcopii din Pamfilia de patriarhul 
Constantinopolului, Sisinios. Potrivit acestor articole, de la naștere omul are în el un 
demon moştenit, care nu poate fi scos prin botez, nici prin Euharistie, ci doar prin 
rugăciune, care aduce prezența sensibilă a Duhului Sfânt şi nepătimirea totală, prin 
care omul ajunge transformat în Dumnezeu ca Hristos. În această stare harismatică 
autogenerată omul e deasupra învățăturii, ascezei, muncii, disciplinei şi grijii de alţii, e 
profet şi cunoscător al viitorului şi inimilor; participarea la comuniunea bisericii fiind 
indiferentă, minciuna pentru evitarea persecuției e permisă. 

Sursă de primă mână indispensabilă pentru cunoașterea fenomenului complex 
al ereziilor spirituale, dar si al factiunilor antichalcedoniene din veacul VI, , inclus 
ca anexă în corpusul marilor colecţii canonice devenite veritabile coduri canonice 
ale Bisericii bizantine, tratatul despre primirea în Biserică a heterodocşilor al 


*7 Cf monografia capitală a lui KI. Flitschen, Messalianismus und Antimessalianismus. 
Fin Beispiel ostkirchlicher Ketzergeschichte, Gottingen, 1998; despre marcianisti, p. 281-284 şi 
originea lor în lampetieni, p. 273-281. Lampetios a fost un „entuziast” din Capadocia activ in 
anii 450-460, condamnat de episcopii locului. 

% Cf ibid., p. 69-77. 

presbiterului constantinopolitan Timotei merită astfel să fie restituit ca un 
monument important al tradiției dogmatice şi canonice ortodoxe. 


I 
Timotei presbiterul preasfintei Marii Biserici a Constantinopolului 
către Ioan presbiterul preasfintei Biserici catholice a lui Dumnezeu şi 
skevofilax al bisericii sfintei Născătoare de Dumnezeu din Chalkoprateia 
despre diferenţa între cei care vin la preaecurata noastră credinţă” 


Trei ordine“ găsim, foarte iubite de Dumnezeu coliturghisitor şi cel mai drag 
dintre toţi loan al meu, între cei ce vin la sfânta Biserică apostolică şi catholică a 
lui Dumnezeu: 

— primul e al celor care au nevoie de sfântul Botez; 

— al doilea e al celor care nu sunt botezați, ci unsi cu sfântul Mir; 

— iar al treilea e al celor care nu sunt botezați, nici nu sunt unsi, ci numai 
anatemizează erezia proprie şi orice altă erezie. 


[I] Cei care sunt botezați sunt aceştia: 
[1] Taskodrugii"! 
Aceştia locuiesc în Galatia, având drept învăţător pe un oarecare Marcu 
vrăjitor; socotesc drept nimic cunoaşterea dumnezeiască, iau în râs Botezul, 
declină simbolurile acestuia zicând că nu trebuie să închipuim iconic în chip văzut 


°° CPG 7016 Timotheus presbyterus Constantinopolitanus De iis qui ad Ecclesiam 
accedunt. 

Text editat prima dată de J. Meurs, Variorum divinorum, Leiden, 1619, apoi de F. 
Combefis, Auctarium novum bibliothecae Graeco-Latinorum Patrum IL: Historia haeresis 
Monothelitarum, Paris, 1648, si integral cu titlul De receptione haereticorum de J.-B. Cotelier 
în Monumenta Ecclesiae Grecae t. III, Paris, 1686, p. 377-420, text reprodus in PG 86/1, 12- 
68. A fost editat critic şi de Vladimir Benesevic (1874-1938) în finalul ediției sale 
Jpeenecnasanckaa kopmuaa 14 mumynoe 6e3 monkosanuŭlSyntagma XIV titulorum sine 
scholiis secundum versionem palaeo-slovenicam adiecto textu graeco e vetustissimis codicibus 
manuscriptis exarato, Petropoli [St. Peterburg], 1906, p. 707-738. 

30 Taxeis. 

31 Timotei presbiterul cunoaşte masivul tratat împotriva a optzeci de erezii (Panarion) 
scris în anii 371-374 de sfântul Epifanie al Salaminei Ciprului (310-403), cel mai important 
ereziolog al Bisericii vechi, atât în textul său — PG 41, 175-1200 (haer. 1-66) si 42, 9-773 (haer. 
67-80) — cat si în rezumatul său mai tardiv, aşa-numita anakephalaiðsis, PG 42, 833-885), 
rezumat reprodus integral de sfântul Ioan Damaschinul (care l-a completat cu alte douăzeci de 
erezii, PG 94, 578-790). Cf rezumatul epifanian nr. 48: „Catafrigienii, montaniştii si 
tascodrungitii care primesc Vechiul şi Noul Testament, dar introduc alti profeti, lăudând pe un 
oarecare Montan şi Priscilla” 

pe pământ întipăriri ale lucrurilor cereşti şi de negrăit şi cele netrupesti nu trebuie 
să fie închipuit iconic prin lucruri trupeşti. Tăgăduiesc economia Domnului pentru 
noi, iar despre creaţia celor ce sunt rătăcesc ca şi Simon [Magul]. Se numesc 
„taskodrugi” pe limba galatenilor, de la „taskos” care se tâlcuieşte ,,tarus” şi 
„dragos” care se tâlcuieşte „nară”. Au următorul obicei: la aşa-zisele lor rugăciuni 
îşi odihnesc degetul mâinii drepte de nară şi aşa se roagă. În acest fel se numesc pe 


limba galateană „taskodrugi”, ceea ce se tâlcuieşte „cu tarusul în nări” ce 


[2] Marcionisti sau artotyriți” 

Marcion” a fost un discipol pontic al lui Kerdon”. El a pus la baza celor ce 
sunt patru substanțe nenăscute şi a concentrat iarăşi pe cele patru la două, dintre 
care pe unul îl numea Dumnezeu bun şi de necunoscut, iar pe celălalt demiurg 
drept şi rău, şi spune că Domnul S-a facut om în chip aparent, nu adevărat. Materia 
o numeşte foarte rea, iar lumea produsul răului. Credea că sufletul e o părticică din 
ființa lui Dumnezeu şi stabilea o luptă neîmpăcată între suflet şi trup. Spunea că 
şarpele e mai bun decât demiurgul, întrucât acesta din urmă a oprit gustarea din 
pom din invidie, iar acela a sfătuit să se guste din el fiind lipsit de invidie 
[generos], şi îl venerează plămădindu-l din bronz. 

Artotyriţii provin din această erezie a lui Marcion, dar îi schimbă numele 
prin adăugarea unor idei proprii. Căci frământând aluat dospit cu lapte îl dau 


32 Passalorhynchitai. 

33 Artotyritai, cei care aduc ofrande euharistice pâine (artos) şi brânză (tyros). 

%4 Marcion din Sinope (c. 85-160), promotorul unei viziuni dualiste despre creştinism şi 
canonul biblic, care opunea pe adevăratul Dumnezeu al iubirii de dincolo de lume descoperit în 
lisus-ul Evangheliei dupa Luca şi al epistolelor pauline Dumnezeului rău al Vechiului 
Testament, Dumnezeul creației şi Legii. Respins de presbiterii Bisericii Romei, şi-a constituit o 
biserică ascetică rigoristă influentă mult timp. Marcionismul a obligat Biserica secolului II să 
facă importantele precizări şi delimitări cuprinse în canonul biblic al Vechiului şi Noului 
Testament, în canonul adevărului şi succesiunea apostolică. 

Cfrezumatul epifanian nr. 42: „Marcion, venit din Pont, era fiu de episcop, dar stricând o 
fecioară a ajuns să fie scos din Biserică de propriul său tată. Venind la Roma, a cerut să i fie 
primită cainta de cei ce conduceau Biserica în acea vreme şi, neizbutind, s-a ridicat împotriva 
credinţei şi a învăţat trei principii: bun, drept şi rău, şi a spus că Noul Testament e străin de cel 
Vechi şi de cele din el. Acesta şi marcionitii proveniţi din el resping învierea trupului, dau 
botezul nu numai o dată, ci a doua şi a treia oară după recăderea în păcat, iar pentru cei morți 
catehumeni îi botează pe alţii. La ei se îngăduie şi femeilor să dea botezul.” 

35 Kerdon, dascăl gnostic sirian activ al Roma în jurul anului 138, al cărui discipol a fost 
Marcion. Cf rezumatul epifanian nr. 41: „Kerdon a urmat lui Heracleon împărtăşindu-i 
rătăcirea, dar a adăugat la amăgirea lui. Mutându-se din Siria la Roma, şi-a expus 
propovăduirea pe timpul episcopului Hyginus [136-140]. Invata că sunt două principii contrare 
şi că Hristos nu s-a născut; deasemenea nega învierea morţilor şi Vechiul Testament.” 

initiatilor lor. Acestia resping Legea, Profetii si Patriarhii, si se tin mai mult de 
Evanghelia după Luca. Învierea trupurilor o iau în râs ca pe o absurditate. Marcion 
însuşi aducea ca ofrandă în Taine apă, obicei pe care l-au preluat de la el şi 
discipolii lui. Se spune că Marcion i-a zis lui Policarp: „Recunoaşte-ne, 
Policarpe!”, dar Policarp i-a spus: „Te recunosc întâiul-născut al Satanei!”. 


[3] Sakkofori şi apotaktiți şi encratifi sau hydroparastaţi“ 

Aceştia Îi aduc lui Dumnezeu ofrandă [euharistică] apă în loc de vin, de 
aceea se numesc hydroparastaţi. Căsătoria o numesc desfrânare. Iar cele făcute de 
Dumnezeu le urăsc ca rele. Aceştia au avut drept initiator al ereziei lor pe unul“ 
din discipolii lui Iustin martirul şi filozoful“, căci se spune că a născocit această 
erezie după martiriul sfântului Iustin, depărtându-se de Biserică. 


3% Polycarpos, episcop martir al Smirnei (69-155), ucenic al apostolului Ioan şi 
corespondent al sfântului Igantie Teoforul, pomenit pe 23 februarie 

37 Purtători de pânză de sac”, „renunţători”, „înfrânaţi”, „împărtăşiţi cu apă”, patru nume 
date unor curente ascetice rigoriste din creştinismul răsăritean al secolele II-IV; cf canonul 47 
al sfântului Vasile cel Mare, ed. Benesevic, /lpeenecnaeancraa Kopmuaa 14 
mumyaoe/Syntagma XIV titulorum, 1906, p. 492-493: 

„Encratiţi, sakkofori şi apotactiti sunt în acelaşi caz în care sunt novatienii, numai că 
despre aceia a fost pronunțat un canon, chiar dacă diferit, dar cele privitoare la aceştia au fost 
trecute sub tăcere. Cu un cuvânt, noi pe unii ca aceştia îi rebotezăm. Chiar dacă la voi 
rebotezarea e interzisă, aşa cum şi la romani în virtutea unei economii nu este socotit nul 
botezul lor, să aibă tărie argumentul nostru, şi anume că: întrucât erezia lor e un vlăstar al celei a 
marcionitilor, care au repulsie fata de căsătorie, întorc spatele vinului si spun despre creaţia lui 
Dumnezeu că e întinată, nu-i primim în Biserică dacă nu sunt botezați cu Botezul nostru. Si să 
nu ne spună: „Am fost botezați în Tată, în Fiul şi în Duhul sfânt” ei, care-L pun pe Dumnezeu 
drept autor al relelor, rivalizând cu Marcion şi cu celelalte erezii. Astfel că, dacă place acest 
lucru, e nevoie ca mai multi episcopi să vină la un loc şi aşa să promulge acest canon, pentru ca 
şi cel care l-a facut să fie fără primejdie, si cel care răspunde să fie vrednic de crezare in cele 
privitoare la unii ca aceştia.” 

38 Tatianos din Adiabene sau Sirianul (eca.120-180), dascăl creştin sirian activ la Roma 
adept al unui creştinism ascetic rigorist(encratist), autor al unei armonizări a celor patru 
evanghelii, „Diatessaron”, foarte populare în creştinismul siriac până în secolul IV. Cf 
rezumatul epifanian nr. 41: „Acest Tatian a înflorit contemporan cu Iustin preasfântul martir şi 
filozof, dar după moartea lui Iustin s-a stricat cu dogmele lui Marcion şi învăţa aceleaşi lucruri 
cu el, adăugând şi altele diferite de acela. Se spunea că era de origine din Mesopotamia.” 

* Tustin Filozoful şi Martirul (cca. 100-165), originar din Samaria, faimos dascăl şi 
apologet activ la Roma la mijlocul secolului II, pomenit pe 1 iunie. 


241 


Arhid. Prof. Dr. Ioan I. Ica jr 


[4] Valentin si Vasilide, cei numiţi si hermei 

Vasilide“ egipteanul fabula că Hristos a venit pe pământ necorporal şi că n-a 
suferit nici o pătimire, ci Simon Cirineanul a fost pironit pe cruce fiind socotit 
drept El, iar Hristos văzând acest lucru de departe, râdea de nestiinta iudeilor. 
Spunea că trebuie să credem nu în cel răstignit, ci în cel ce a părut că a fost 
răstignit. Tăgăduia însă învierea trupului/cărnii, socotind drept nimic Legea şi 
Profetii, îngăduia însă să se guste din cărnurile sacrificate idolilor şi să se facă fara 
discernământ toate lucrurile de ruşine, precum şi să se săvârşească vrăjitorii, 
incantaţii şi magii. 

Valentin”! presupunea că înainte de toate preexistau Adâncul şi Tăcerea, 
spunând şi el monstruozitatea că Hristos e necorporal şi că i s-a dat de către 
demiurg un corp psihic, care nefiind mai întâi pipaibil şi vizibil, a ajuns aşa mai 
apoi. Dintre aceştia unii s-au numit hermei, luându-şi numele poate de la cineva 
numit astfel [Hermes]. Fac orice faptă interzisă, numesc lucrurile nelalocul lor 
sărbători şi mănâncă din cărnurile sacrificate idolilor. Mai spune despre corpul 
Domnului că S-a coborât de sus şi a trecut prin Fecioara Maria ca apa printr-un 
canal. Mai spun şi această monstruozitate: că va învia alt corp, spiritual, şi nu 
acesta. Spune că el însuşi face parte dintre gnostici [cunoscători]. Bardesane” 
spune acelaşi lucruri cu Valentin. Acest Valentin a fost episcop al Egiptului. 


4 Basilides, dascăl gnostic activ in Alexandria între 117-138, autor de comentarii ale 
Evangheliilor pierdute, şcoala sa fiind influentă în Egipt. Cf rezumatul epifanian nr. 24: 
„Vasilide fusese împreună cu Satornil ucenic al simonienilor şi menandrienilor şi gândea lucruri 
asemănătoare cu ei, deosebindu-se însă în ceva: căci spunea că există 365 de ceruri, cărora le 
atribuia nume de îngeri. De aceea are anul acest număr de zile, iar numele abrasax, care este 
numărul 365 , spunea că este un nume sfânt”. 

4l Valentinos (cca.100-160), dascăl gnostic alexandrin, autorul unui subtil şi influent 
sistem, activ cu succes în Roma, unde a candidat chiar la funcția de episcop, fiind însă respins 
de presbiterii din Roma, ca si Marcion, pentru viziunea sa gnostică nebiblică despre creştinism. 
După el şcoala lui s-a împărțit într-una orientală (Teodot) şi alta italiană (Ptolemaios, Heracleon 
şi Marcu). Cf rezumatul epifanian nr. 31: „Valentinienii resping învierea şi nesocotesc Vechiul 
Testament, deşi citesc pe profeti si primesc toate câte pot fi făcute prin exegeză tropologică 
[alegorică] să semene ereziei lor. Introduc însă alte mitologii spunând că sunt trei zeci de nume 
de eoni născute în perechi [syzygiai] masculin feminin din Tatăl a toate, şi pe care i socotesc 
atât zei, cât şi eoni. Mai spun că Hristos şi-a adus trupul din cer si că a trecut prin Maria ca 
printr-un canal”. 

4 Bardaisan (154-222), dascăl gnostic sirian, astrolog, filozof şi poet renumit, activ în 
Edessa, influențând prin hristologia sa doketică şi cosmologia dualistă pe Mani. Cf rezumatul 
epifanian nr. 57: “Acest Bardesane era din Mesopotamia. Mai întâi a ţinut credinţa adevărată şi 
a excelat în filozofie, dar, abătându-se de la adevăr, învăţa asemenea lui Valentin, afară de unele 
lucruri în care se deosebea de Valentin”. 

[5] Nicolaitii 

Erezia nicolaitilor se trage de la Nicolae”, unul din cei şapte diaconi [FA 6, 
5]. Nicolae având o femeie frumoasă, i-a îngăduit să se culce cu oricine vrea. 
Trebuie ştiut şi aceasta, că nimeni din ceilalţi ereziarhi nu apare a fi cauză şi 
învăţător al oricărei fapte atât de scârboase, urâte şi de nespus. Căci el a început să 
spună că dacă nu desfrânează în fiecare zi, nu poate avea parte de viaţa veşnică. 
Fiindcă de la el au primit prilejurile oricărei destrăbălări de nespus şi cei numiţi 
gnostici şi barboriti. Atât de mare e scârboşenia lor că episcopului — căci „înger” 
înseamnă aici episcop — unei Biserici lisus Domnul i-a spus: „Ai ceva bun: că 
urăşti faptele nicolaitilor, pe care le urăsc şi Eu” [Ap 2, 6]. 


[6] Montaniştii, numiţi şi pepuzieni 
Montan“! se numea pe sine însuşi Paracletul; seducând două femei 
desfrânate, Priscila şi Maximila, le numea profetese, iar satul Pepuza din Frigia îl 
numea Ierusalim. Îngăduia desfacerea căsătoriilor şi abtinerea de la mâncăruri, si 
pervertea Paştele, iar cele Trei Ipostase ale Dumnezeirii de o fiinţă le contracta 
într-o singură persoană contopită. Aceştia amestecă sânge şi făină pentru 
împărtăşanie, deşi de ruşine tăgăduiesc această împărtăşire. 


[7] Maniheii 
Aceştia se trag de la Mani persanul* şi blasfemiază spunând că divinitatea 
este o dualitate contrară şi de putere egală, una fiind cauza luminii, iar alta a 


43 Cf rezumatul epifanian nr. 25: “ Nicolaitii, de la Nicolae care fusese rânduit de apostoli 
peste văduve [FA 6, 5; cf. Ap 2, 6. 15], şi care din pricina geloziei fata de soţia sa îi învăţa pe 
ucenicii săi să săvârşească lucrul de ruşine cu alţii, şi a introdus in lume învăţăturile lui 
Caulacauh, Protonic şi ale altor nume barbare”. 

44 Montanus, presbiter din Frigia (cca. 101-200), intemeitor în jurul anului 172 in Frygia 
al unei mişcări harismatice, ascetice, profetice şi milenariste, pretinzând că e întruparea 
Paracletului, foarte influentă multe secole in Asia Mică şi Africa (unde l-a atras pe Tertulian) 

Cf rezumatul epifanian nr. 48 mai sus, nota 2, şi nr. 49: „Pepuzienii, numiţi şi quintillieni, 
de care sunt legaţi artotyritii, sunt două erezii: pe de o parte, provin din catafrigieni, pe de altă 
parte, învaţă şi altele decât aceştia. Divinizează oraşul Pepuza, un loc pustiu între Galatia, 
Capadocia şi Frigia, şi-l socotesc Ierusalim. Există însă şi o altă Pepuza. Dau şi femeilor 
stăpânirea şi preoţia. Celebrează unele mistere în care străpung un prunc tânăr cu ace de bronz 
ca şi catafrigienii şi, amestecând făină cu sângele lui şi făcând pâine, o aduc ofrandă 
[euharistică] şi se împărtăşesc din ea. Mai povestesc basmul cum că Hristos s-a descoperit 
acolo, în Pepuza, Quintillei sau Priscillei în chip de femeie. Folosesc Vechiul şi Noul Testament 
dar răstălmăcindu/le după mintea lor”. 

45 Mani (şi Manichaios de la siriacul Mani hayya „Mani cel Viu”, c. 216-276), profet 
iranian, întemeietor al unei religii gnostice dualiste universaliste active misionar şi extrem de 

întunericului. Zeifică soarele şi luna, pe diavol îl numesc stăpân al materiei, 
căsătoria o numesc instituţie a demonului, iar darea la cei nevoiaşi o numesc 
fărădelege. Spun că, întrupându-se, Domnul n-a luat asupra Lui nimic omenesc, iar 
crucea, moartea şi învierea le iau in râs ca aparente. Învață transmigratia sufletelor 
în fiare, păsări şi dobitoace, şi spun că toate sunt insufletite: focul, aerul, pământul, 
apa, plantele, pomii şi seminţele. De aceea cei mai iniţiaţi la ei, numiţi şi „aleşi”, 
nu frâng pâine, nu taie legume, ci îi blestemă pe cei ce fac acestea. Practică 
vrăjitoria şi mantica, şi nu se abtin de la comiteri. Acest antihrist s-a numit pe sine 
însuşi Hristos/Mesia şi a trimis discipoli care să-l vestească. Făgăduind să-l 
vindece pe fiul bolnav al regelui persanilor, dar mai apoi omorându-l, a primit 
drept plată condamnarea la jupuirea pielii. Mai spun şi aceasta: că pământul e 
purtat pe umăr de un oarecare Sacla, iar când oboseşte îl mută pe celălalt umăr şi 
în acest fel se produce cutremurul. Despre suflete spunea asta: că Domnul a 
mesterit pentru mântuirea sufletului un mecanism care are douăsprezece butoaie şi 
care, învârtit fiind de sferă, trage în sus sufletele morţilor, pe care soarele 
lovindu-le cu razele sale le purifică şi le dă lunii şi aşa se completează ceea ce se 
numește la noi discul lunii. 

[Altă variantă: Întinatul Mani s-a numit pe sine însuşi Paracletul şi apostol al 
lui lisus, desi nu se află nicicând ascultând cuvintele Domnului, nici folosindu-se 
de scripturile Lui. Luând prilejuri de la Marcion şi de la lucrătorii celor ruşinoase 
şi rău-cinstitori de Dumnezeu dinaintea aceluia, şi de la magii din Persia, el învaţă 
două principii: unul spune că e Dumnezeu Cel peste toate, iar celălalt stăpâneşte 
lumea noastră până la al treilea cer, iar acesta e diavolul care a dat Legea lui Moise 
şi care a trimis pe profeti, fără să privească însă pe Cel care a dat Legea prin Moise 
sau pe proroci, ci blasfemiind, ca şi Marcion şi ceilalți de un gând cu el şi ticăloşi. 
Nu crede în înviere, nu primeşte botezul, divinizează magia, slujeşte tuturor 
demonilor, jură pe zei, blestemă mâncărurile ca pe nişte lucruri străine. Uratii de 
Dumnezeu maniheii care-şi trag obârşia de la el şi-au făcut noi cărți demonice, 
care sunt: 1. Evanghelia celor vii; 2. Comoara vieţii; 3. Colecţia epistolelor; 4. a 
tainelor; 5. Heptalogul lui Alogius; 6. Colecţia rugăciunilor; 7. a capitolelor; 8. 
tratatul despre giganţi; 9. Evanghelia după Toma; 10. Evanghelia după Filip; 11. 
Faptele Apostolului Andrei; 12. a 15-a Epistolă [a lui Pavel] către laodiceeni; 13. 


influentă la sfârşitul antichităţii în Orientul Apropiat, Asia Centrală, Egipt şi Africa, persecutată 
şi reprimată brutal în Imperiile iranian şi roman. 

Cf rezumatul epifanian nr. 66: “ Maniheii, care se numesc şi acuaniti, sunt ucenicii lui 
Mani Persanul, care, pe de o parte, spun că Hristos e o arătare şi, pe de altă parte, cinstesc 
soarele şi luna şi se roagă stelelor, puterilor şi demonilor, şi introduc două principii, rău şi bun, 
care există veşnic; mai spun că Hristos s/a arătat şi a pătimit în mod aparent, blasfemiază 
Vechiul Testament şi Dumnezeul Care a grăit în el, precizând că nu toată lumea, ci doar o parte 
a ei a fost făcută de Dumnezeu”. 

Copilăria Domnului, pe care au alcătuit-o ei, vrând să arate aparentă întruparea Lui 
şi, nu reală. 

lar că acestea sunt mincinoase, ascultă Constitutiile Apostolice: „Vedeţi să nu 
primiţi cărţile ţinute de cei lipsiţi de cinstirea lui Dumnezeu sub numele nostru [al 
apostolilor]; căci nu trebuie să fiți cu luare-aminte la numele apostolilor, ci la 
natura lucrurilor şi la gândirea nedistorsionată. Fiindcă ştim că aceia din jurul lui 
Simon şi Cleobios, alcătuind cărți în numele Domnului şi ucenicilor Lui, ne poartă 
de jur împrejur şi pe noi, robii Lui, spre amăgirea voastră, a celor ce iubiți pe 
Hristos. Şi în vechime unii au scris cărți apocrife ale lui Moise, Enoh, Adam, Isaia, 
David, Ilie şi ale celor trei Patriarhi; dar unele ca acestea sunt corupte şi contrare 
adevărului. Şi acum au născocit nume infame, defăimând creaţia, legea, profeţii, 
atribuindu-le unora nume barbare, de îngeri, după cum spun ei, dar în realitate de 
demoni, de care ascultă ei. Fugiti de învăţătura lor, ca să nu vă impartasiti de 
pedeapsa celor ce le-au scris spre amăgirea şi pierzania credincioşilor şi a 
ucenicilor ireproşabili ai Domnului”.] 


[8] Eunomienii sau anomeii 
Eunomiu“ a fost ucenic al lui Arie”. Pe acesta Eudoxiu, care a răpit scaunul 
Constantinopolului, folosindu-se de nepăsarea lui Constanţiu'%, l-a pus episcop al 


“© Eunomios (335-393), originar din Capadocia, discipol al diaconului Aetius, adept al 
unui subordinatianism trinitar radical, aşa-numitul „anomeism”, pentru care doar Tatăl este 
Dumnezeu deplin, Fiul şi Duhul fiind total inferiori şi „neasemănători” cu El. Protejat al lui 
Eudoxius al Antiohiei (358-359), apoi al Constantinopolului (360-370), care l-a numit în 360 
episcop al Cyzicului, dar după un an l-a depus la insistenţele împăratului Constantius II, revenit 
însă până în 383, când a fost exilat definitiv, combătut teologic de Părinţii Capadocieni. 

Cf rezumatul epifanian nr. 76: ,,Aetienii de la Aetios cilicianul care a fost făcut diacon de 
Gheorghe, episcopul arienilor din Alexandria, care se numesc şi anomei [adepţii neasemanarii], 
iar de către unii eunomieni de la un oarecare Eunomie, care a fost ucenic al lui Aetios; 
împreună cu ei a fost şi Eudoxiu, dar, chipurile, din pricina fricii de împăratul Constanțiu, 
acesta s-a separat de el şi numai Aetios a fost exilat. Totuşi Eudoxiu a rămas arian, nu însă în 
felul lui Actios. Aceşti anomei şi aetieni înstrăinează cu totul pe Hristos şi pe Duhul Sfânt de 
Tatăl, afirmând despre Aceştia că sunt creaturi, şi nu spun nici măcar că ar avea o asemănare cu 
Acesta. Vor să-L prezinte pe Dumnezeu prin silogisme aristotelice şi geometrice şi tot prin 
astfel de moduri să arate, chipurile, că Hristos nu poate fi din Dumnezeu. Eunomienii care 
provin din ei reboteaza pe toţi cei ce vin la ei, nu numai pe nearieni, ci şi pe cei ce vin de la 
arieni, intorcand in sus picioarele celor botezati pe cap, cum se spune. Mai spun ca nu e nimic 
îngrozitor a greşi în ceva, desfrânând sau prin vreun alt păcat; căci Dumnezeu nu cere nimic 
altceva de la cineva decât numai să fie în această credinţă a lor.” 

“7 Areios (256-336), presbiter din Alexandria, promotor al subordinatianismului trinitar, 
condamnat în 325 la Sinodul I Ecumenic de la Niceea, reabilitat ulterior, a fost la originea 

Cyzicului. Întrecându-l în blasfemii pe învățătorul său, acest Eunomiu a adăugat 
că Fiul este din cele ce nu sunt, supus schimbării şi rob, şi între toate neasemănător 
[anomoion] Tatălui. Nesuportându-l cei din Hellespont, l-au denunţat la împăratul 
Constanțiu, care învăţa că Dumnezeu Cuvântul trebuie numit doar asemănător 
[homoion], nu neasemănător, nici de o ființă [cu Tatăl]. În acest mod Eunomiu a 
ajuns surghiunit. Cei convinşi de el îi botează pe cei iniţiaţi de ei cu o singură 
cufundare şi vărsând apă pe capul lor până la buric, cele de la pântec în jos 
rămânând neatinse de vărsarea apei, spunând că nu e îngăduit organelor genitale să 
dobândească darul nestricăciunii. Nu au biserică, nici cort, nici loc de adunare, ci 
se adună în locuri ascunse, de aceea cei multi îi numesc trogliti şi trogloditi 
[locuitori în crăpături şi găuri]. 


[9] Pavelianistii 
De la Pavel din Samosata”, care a gândit dspre Hristos lucruri umile si 
pedestre, spunând că a fost prin natură un om obişnuit şi că şi-a avut obârşia din 
Maria. 
[10] Fotianistii 
De la Fotin”, episcop al Sirmiumului sub împărăţia lui Constanțiu, a înnoit 
erezia lui Pavel din Samosata, Sabeliu Libianul”" şi Montan. Invata că Dumnezeu 


îndelungatelor dispute trinitare din Orientul creştin care au dominat tot secolul IV; combătut 
teologic de sfântul Atanasie cel Mare. 

48 Constantius II, al doilea fiu al lui Constantin I si Faustei, împărat roman între 337-361, 
promotor activ al unei variante de arianism ca religie oficială a Imperiului roman. 

4 Pavel din Samosata (cca. 200-275), demnitar şi episcop al Antiohiei între 260-268, 
depus de sinodul din 269 pentru adoptianism hristologic şi unitarianism trinitar. Cf rezumatul 
epifanian nr. 65: „Pavelienii de la Pavel din Samosata. Acest Pavel aproape afirmă că Hristos 
nu trebuie să existe, făcând din el un Cuvânt [al lui Dumnezeu] rostit doar de la Maria încoace, 
cele spuse despre el în dumnezeieştile Scripturi socotind că sunt spuse în mod anticipativ, fără 
ca el să existe de fapt, şi că el îşi are existenţa de la Maria încoace, începând cu venirea Lui în 
trup”. Despre pavelianisti şi canonul 19 al Sinodului I Ecumenic de la Niceea, ed. Benesevic, 
Zlpeenecnaeanckaa kopmuas 14 mumynog | Syntagma XIV titulorum, 1906, p. 94: 

“Despre pavelienii care caută refugiu la Biserica catholică s-a luat hotărârea ca să fie 
rebotezati în orice chip. Iar dacă în trecut unii au fost randuiti în cler, dacă se arată ireprosabili şi 
neprihaniti, după ce vor fi rebotezati să fie hirotoniți de episcopul Bisericii catholice; dar dacă 
cercetarea i-ar găsi nedestoinici, se cuvine să fie depuşi”. 

°° Photinos (cca. 300- 376), episcop al Sirmiumului in Pannonia Secunda, adept al lui 
Marcel al Ancyrei, condamnat în 345, 347 şi 351. Cf rezumatul epifanian nr. 71: „Acest Fotin 
de origine din Sirmium gândea lucruri asemănătoare cu Pavel din Samosata, dar în unele se 
deosebea de el. Şi el afirma că Hristos începe de la Maria încoace”. 

>! Sabellios (cca. 215) preot şi teolog din Lybia activ la Roma, unde a susţinut o viziune 
unitariană despre Treimi, în care cele Trei Persoane sunt simple roluri/măşti [prosâpa] sau 

Cuvântul nu e nici fără de început, nici Facator al tuturor veacurilor, nici n-a 
preexistat întregii creaţii, ci spunea că e nou şi recent, trăgându-şi obârşia din 
naşterea după trup a Fecioarei. Pe acest Fotin, ținându-se un sinod la Sirmium [in 
351], nu numai l-a dezbrăcat de demnitate, dar l-a proclamat străin de Biserica 
romanilor. De aceea şi cei ce vin din această erezie au nevoie de sfântul Botez. 


[11] Marcelienii 
De la Marcel care a fost episcop al Ankyrei™. 


[12] Sabelienii 
De la Sabeliu Libianul care învăţa „filiopaternitatea” [hyopatoria] şi spunea 
că există o singură ipostasă în Sfânta Treime. Lucruri asemănătoare cu acestea a 
gândit şi un alt Sabeliu episcop al Pentapolisului. A îndrăznit să spună şi asta: că 
Unul Născut a fost numit Cuvânt cand a ieşit pentru o trebuinta în timp, după care 
S-a întors iarăşi de unde a ieşit, şi n-a existat nici înainte de ieşire, nici după 
întoarcere. 


[13] Simonienii 
De la Simon Magul” [cf. FA 8]. Aceasta este, cum spun unii, prima erezie de 
la Hristos. Acest Simon a fost un vrăjitor care a pornit din Gethon, un oraş din 


modalităţi succesive de manifestare ale aceluiaşi unic subiect divin. Cf rezumatul epifanian nr. 
72: „Sabelienii aveau opinii asemănătoare cu Noet, afară de faptul că ei nu spuneau că Tatăl a 
pătimit, dar spuneau despre Cuvântul Său că e rostit şi apoi readus iarăşi înapoi”, şi nr. 57: 
„Noet era din Smirna Asiei. Purtat fiind, însă, de zădărnicii împreună cu alţii, spunea că Hristos 
e „Fiu-Tată” şi învăţa că Acelaşi [Dumnezeu] este Tată, Fiu şi Duh Sfânt. El însuşi spunea că e 
Moise, iar fratele său Aaron”. 

°° Marcellos (+374), episcop al Ancyrei dinaite de 314, teolog nicean, aliat al sfântului 
Atanasie al Alexandriei în rezistenţa faţă de subordinatianismul arian, acuzat însă de susținerea 
unui unitarianism de tip neosabelian, pentru care a fost condamnat şi exilat în repetate rânduri 
de arieni, dar a fost combătut şi de Părinţii Capadocieni şi în Simbolul de credinţă al Sinodului 
II Ecumenic din 381. Cf rezumatul epifanian nr. 72: „Marcel al Ancyrei Galatiei avea faima că 
gândeşte asemenea lui Sabelie. Dar deşi s-a apărat de multe ori răspunzând în scris, a fost 
învinuit de alții că rămâne în aceleaşi opinii. Poate că, schimbându-şi gândul, s-a îndreptat pe 
sine însuşi sau s-au îndreptat ucenicii lui, pentru că unii ortodocşi moderați au apărat tratatele 
lui”. 

53 Considerat în Biserica primară primul ereziarh, samariteanul Simon apare ca promotor 
în prima jumătate a secolului I al unui sincretism gnostic iudaic bazat pe o cosmologie angelica 
şi o soteriologie în care Simon e Primul Dumnezeu Tatăl coborât ca om ca să izbăvească 
Primul Gand al Tatălui întemnițat de îngerii creatori în materie şi obligat să treacă din corp în 
corp, ultimul fiind cel a Helenei, partenera lui Simon, şi oferind salvarea celor care recunosc în 
Simon Primul Dumnezeu. 

Samaria, fiind deci samarinean. A nalucit neamul samarinenilor spunand ca este o 
mare Putere a lui Dumnezeu şi a coborât de sus. Samarinenilor le spunea că el este 
Tatăl, iar iudeilor, că tot el este Fiul. Găsindu-şi soţie o femeie desfrânată din 
oraşul Tyr, a îndrăznit să spună că ea este Duhul Sfânt şi că pentru ea s-a coborât. 
Ea este, spunea, oaia pierdută şi care a luat în fiecare cer o altă formă după forma 
fiecărui cer. „Ca să ascund puterile mele îngereşti, am coborât la Gândire 
[Ennoia], care este numită şi Duh Sfânt, prin care am creat îngerii”. Mai spunea: 
„Îngerii au creat lumea şi oamenii”. Lumea, spunea, nu e de la Dumnezeu, şi 
respingea învierea. 


[14] Despre Menandru 

Menandru™ a fost un discipol al lui Simon, fiind si el samarinean din satul 
Capereta. Acesta a gândit nu numai aceleaşi lucruri cu învățătorul său, ci lucruri 
încă şi mai lipsite de cinstirea lui Dumnezeu decât acela, numindu-se pe sine 
însuşi Mântuitor trimis de sus, din veacuri nevăzute spre mântuirea oamenilor, 
învățând că nimeni nu poate să scape de îngerii care au făcut lumea decât prin 
experiența magiei predate acestora şi prin botezul împărtăşit de el, care-i 
invredniceste pe aceştia de nemurire, încât să nu mai moară. 


[15] Despre ebioniţi”? 
Aceştia cred lucruri umile despre Hristos, căci socotesc că e un om simplu şi 
comun, făcut drept prin progres moral şi că s-a născut din împreunarea unui bărbat 


Cf rezumatul epifanian nr. 21: „Simonienii vin de la Simon Magul care a trăit pe vremea 
apostolului Petru şi era din satul Ghiton din Samaria. Acesta plecând de la samarieni a îmbrăcat 
doar numele de creştin. Învață însă rusinoasa impreunare a întinăciunii, indiferența trupurilor. 
Respingea şi învierea şi spunea că lumea nu e creaţia lui Dumnezeu. A dat ucenicilor săi spre 
închinare o icoană a sa ca Zeus şi a desfrânatei care trăia împreună cu el, pe nume Elena, ca 
Atena. Samarinenilor însă le spunea că este Tatăl, iar iudeilor că e Mesia [Hristos]”. 

54 Menandros, gnostic samaritean din a doua jumătate a secolului I, discipol al lui Simon 
Magul şi conducător după moartea acestuia al sectei simonienilor, adept al unei cosmologii 
angelologice şi auto-considerându-se Puterea lui Dumnezeu. Cf rezumatul epifanian nr. 22: 
„Menandrienii, care-şi trăgeau obârşia de la acelaşi Simon prin Menandru, se deosebeau însă în 
ceva de simonieni; spuneau că lumea a fost făcută de îngeri”. 

°° Cf rezumatul epifanian nr. 21: „Ebioniţii se aseamănă mai sus zisilor kerintieni şi 
nazorei, cărora li s-a alăturat erezia sampseilor şi elchesaitilor; aceştia spun că Hristos şi Duhul 
Sfânt au fost creaţi în cer, că Hristos a venit în Adam, s-a dezbrăcat pentru o vreme de el şi 
iarăşi s-a îmbrăcat în el şi că acelaşi lucru îl săvârşeşte în venirea sa în trup. Deşi sunt iudei, se 
folosesc de Evanghelii, se scârbesc de mâncarea de carne, ţin apa în locul lui Dumnezeu şi 
susţin, cum s-a spus, că la venirea sa în trup Hristos a îmbrăcat un om. Se botează necontenit în 
apă vara şi iarna, chipurile spre sfințire, ca şi samaritenii”. 

cu Maria. Dar toate ereziile spun acest lucru: spun şi gândesc asta şi acesta şi 
Kerinth şi Carpocrate. De aceea se numesc şi săraci, căci aceasta înseamnă la evrei 
„ebionit”. Mai spun şi că Domnul s-a făcut om în aparenţă şi că a fost supranumit 
„ales” fiind numit fiu al lui Dumnezeu prin alegere de la faptul că Hristos a venit 
la el de sus în chip de porumbel. Aceştia nu mănâncă nimic insufletit, iar întrebaţi 
fiind: „De ce nu mâncaţi?”, spun: „Fiindcă acestea sunt din impreunarea şi 
amestecul unor trupuri, de aceea nu gustăm din ele”. 


[16] Despre Kerinth*, de la care vin si kerintienii; alții însă spun ca acesta e 
ebionit 

Acesta vorbeşte ca din mari descoperiri arătate prin îngeri. El minte spunând 
că după înviere Împărăţia lui Hristos e pământească şi iarăşi spune rătăcind că 
Ierusalimul după trup va fi locuit timp de o mie de ani într-o sărbătoare de nuntă în 
pofte şi plăceri. Se spune despre sfântul Policarp că zicea că, ducându-se odată 
evanghelistul loan la băi să se spele, aflând că acolo se spală Kerinth, a părăsit acel 
loc şi a fugit, îndemnându-i pe cei împreună cu el: „Să fugim ca nu cumva să cadă 
peste noi baia şi să ne prindă pe toți, pentru că înăuntru e Kerinth, duşmanul 
adevărului”. Se spune şi că acesta a lucrat tulburarea atunci când cei din jurul lui 
Iacob au scris la Antiohia că „au ieşit dintre noi tulburându-ne” [FA 15, 24]. El s-a 
sfădit cu Petru pentru Corneliu [FA 11, 2], şi tot el s-a făcut pricina tulburării 
făcute împotriva lui Pavel în templu când s-a tuns [FA 21, 24 sq.]. Spune ca 
Hristos a fost răstignit, dar nu a înviat, urmând să învie atunci când se va face 
învierea universală. 


[17] Satornin” 
Acesta gândea întru toate cele ale lui Menandru, care a fost discipol al lui 
Simon Magul. 


°° Kerinthos (cca. 100), întemeietorul unei secte iudeo-crestine cu o hristologie 
adoptionista, cosmologie gnostică şi eshatologie milenaristă. Cf rezumatul epifanian nr. 28: 
„Kerintienii numiți şi merintieni de la Kerint şi Merint, erau iudei şi lăudau circumcizia, dar 
spuneau că lumea e făcută de îngeri, iar lisus s-a numit Hristos/Mesia după ce a progresat [în 
cunoaştere]. 

°7 Saturninos din Antioch, lider al simonienilor la începutul secolului II. Cf rezumatul 
epifanian nr. 23: „Satornilienii îşi trăgeau obârşia de la Satornil. Tineau în Siria lucrurile de 
ruşine ale simonienilor, dar propovăduiau altele, pe lângă cele ţinute de simonieni, de o şi mai 
mare uimire. Spuneau şi ei, după Menandru, că lumea a fost făcută de îngeri, dar, potrivit 
opiniei părintelui lor, numai de şapte”. 


249 


Arhid. Prof. Dr. Ioan I. Ica jr 


[18] Capocrate” 

Acesta e supranumit părintele gnosticilor; el spunea în public magiile 
slavindu-se în ele ca în nişte lucruri mari. Vestea în public şi învăța pe ascuns şi 
fara ocolis indiscretiile seductiilor sfătuind să se săvârşească orice lucru de ruşine 
şi faptă fără de lege. Mai spunea acest Carpocrate că dacă cineva nu săvârşeşte 
voința tuturor demonilor si îngerilor, nu poate să urce în cerul cel mai înalt, nici să 
treacă de stăpânii si puteri. Si el spunea că Hristos S-a născut dintr-o împreunare 
trupească. 


[19] Despre Marcu cel necuvios”, gânditor de cele rele şi ereziarh, şi adepții lui 
Aceştia îşi pregătesc o odaie de nuntă şi aici fac o iniţiere celebrată cu 
declaraţii solemne şi spun că lucrul făcut de ei este o nuntă spirituală. Şi aduc apă 
şi botezând spun: „În numele Necunoscutului tată al tuturor, în Adevărul mamă a 
tuturor, în cel care a coborât în lisus”, şi rostesc câteva cuvinte în ebraică, ca să-i 
facă pe initiatii lor să se uimească şi mai mult. 


[20] Despre Apelles 
Apelles“ a fost ucenic al învățăturilor lui Marcion. Crezând în vorbele 
demonului care locuia într-o fecioară cu numele Filumene, spunea că profetiile au 


58 Carpocrates din Alexandria, întemeietorul unei secte gnostice cu moravuri libertine în 
prima jumătate a secolului II. Cf rezumatul epifanian nr. 27: „Carpocratienii de la un oarecare 
Carpocrates din Asia. Acesta învăţa să se săvârşească orice lucru de ruşine şi orice fel de păcat. 
Până când cineva, spunea el, nu trece prin toate şi nu face voia tuturor demonilor şi îngerilor, nu 
va putea urca în cerul cel mai de sus nici să treacă de stăpânii şi puteri. Spunea că Iisus a luat un 
suflet înzestrat cu inteligenţă şi când a cunoscut cele de sus le a vestit aici, iar dacă face cineva 
lucruri asemănătoare cu lisus, este ca El; iar ca şi ereziile provenite din Simon Magul şi ceilalți, 
nega Legea [Veche] şi învierea morţilor. Discipola acestuia la Roma a fost Marcellina. Făcând 
el în ascuns câte o icoană a lui lisus, Pavel, Homer şi Pitagora, le tămâia şi venera”. 

° Marcos, dascăl gnostic din secolul II, întemeietor al sectei marcosienilor, discipol al lui 
Valentin, sistemul său e cunoscut din critica făcută în 180 de sfântul Irineu al Lyonului (130- 
202). Cf rezumatul epifanian nr. 34: „A fost un oarecare Marcu, care a introdus şi el două 
principii şi resping învierea morților. Făcea şi iluzionism cu pahare de apă schimbând prin 
incantatii culoarea conţinutului lor în roşu purpuriu şi aşa le initia pe femeile amăgite de el. Ca 
şi Valentin, şi el voia ca toate să fie aduse la existenţă din 24 de elemente”. 

6 Apelles, dacăl gnostic din secolul II, discipol al lui Marcion, dar care a fost exclus din 
biserica marcionită; sub influenţa viziunilor Filumenei a dezvoltat un dualism mai putin riguros 
decât cel al lui Marcion. Cf rezumatul epifanian nr. 44: „Acest Apelles învăţa cele 
asemănătoare lui Marcion şi Lucian, făcând rea întreaga făptură şi pe Făcătorul ei. Dar nu 
spunea asemenea lor că sunt trei principii, ci un singur principiu şi Un Dumnezeu preaînalt şi cu 
neputinţă de numit, iar Acest Unul a făcut un Altul. Iar acesta, care a fost făcut, a fost găsit rău 
şi în răutatea lui a făcut lumea” 

fost spuse de un duh potrivnic şi că ele nu spun nimic adevărat. Si multe alte 
impietati impotriva Legilor lui Moise si a Profetilor. 


[21] Despre Teodot curelarul 

Se spune că acest Teodot“ a fost initiator si părinte al ereziei lui Pavel din 
Samosata, fiind primul care a spus că Hristos e un simplu om. El a fost 
excomunicat de Victor episcopul martir al Romei”. Iar Pavel din Samosata fiind 
discipol al acestuia a vrut să înnoiască această erezie, şi a fost depus de un sinod“. 
Se mai spune că Anatoliu mărturisitorul a fost amăgit de Asclepiodot şi un alt 
Teodot bancherul, care au fost ucenici ai lui Teodot curelarul. Aceştia l-au convins 
pe Anatolie mărturisitorul să se facă episcop al acestei erezii, încât să ia de la ei 
150 de dinari pe lună. Deci după ce s-a alăturat lor, Domnul l-a povatuit multe prin 
vise, mai ales că era martir, dar fiindcă era de neîndreptat, într-o noapte a fost 
biciuit de îngeri. Astfel că atunci când s-a trezit, s-a îmbrăcat în sac, a presărat pe 
el cenuşă, a vărsat multe lacrimi şi a arătat clerului urmele biciuirilor, şi aşa 
de-abia l-a primit [în Biserică] Zefirin episcopul“. 


[22] Despre elchesaiti, de la Elchesai” profetul mincinos 

Aceştia socotesc drept nimic unele părţi din dumnezeiască Scriptură, dar se 
folosesc de unele ziceri din Vechiul şi Noul Testament. Dar Apostolul [Epistolele 
lui Pavel] îl socotesc drept nimic în chip desăvârşit. Mai spun şi că tăgăduirea [lui 
Hristos] e un lucru indiferent, iar cel ce înţelege, chiar dacă în caz de necesitate va 
tăgădui cu gura, nu va tăgădui însă cu inima. Pun înainte o carte care spun că a 
căzut din cer, iar cine o ascultă şi crede în ea va primi iertarea păcatelor, dar spun 
că dau altă iertare decât cea pe care a dat-o Iisus Hristos Mântuitorul nostru. 


6! Theodotos Curelarul din Bizanţ venit la Roma în 189, unde a învăţat o hristologie 
adoptianista şi un unitarianism trinitar dinamic, ffind excomunicat. Cf rezumatul epifanian nr. 
54: ,,Teodot, curelarul din Bizanţ. Acesta ajungând pe culmile educaţiei eline, fiind prins într-o 
persecuție împreună cu alţii care au fost martirizati pentru Dumnezeu, el singur a căzut. 
Deoarece a fost mustrat pentru că a fugit, din pricina acuzei că a tăgăduit pe Dumnezeu a 
născocit învăţătura că Hristos e un simplu om”. 

€ Victor episcop al Romei între 189-198. 

6 Sinodul de la Antiohia din 268. 

6t Zetyrinus episcop al Romei între 198-217. 

6 Elchasai/Elxai (ca. 100), întemeietor al sectei iudaice elkesaitilor pe baza unei revelații 
angelice cuprinse în Cartea lui Elchasai cu legi şi profeţii apocaliptice şi gnostice, folosită de 
secte iudeo-creştine trans-iordaniene. 


251 


Arhid. Prof. Dr. Ioan I. Ica jr 


[23] Despre Nepos“ 

Acesta a fost episcop al celor din Egipt. Invata că fagaduintele făcute sfinţilor 
în dumnezeiasca Scriptură vor fi date în mod iudaic şi că va fi o hrănire trupească 
timp de o mie de ani pe acest pământ, vrând să întărească acest lucru de râs al 
inimii lui din Apocalipsa lui Ioan [20, 4]. 


[24] Despre Pelagius şi Celestius 

Aceşti gândeau la fel cu Nestorie gânditorul de lucruri zadarnice, dat fiind că 
în Sinodul de la Efes [431] s-au spus multe lucruri rele despre ei, şi anume că rău- 
cinstitorul de Dumnezeu Nestorie vrea să înnoiască învăţătura [dogma] lui 
Pelagius şi Celestius“. Despre ei se spune că s-au răzvrătit împotriva Bisericii pe 
timpul lui Teofil episcopul Alexandriei“ şi Inocenţiu al Romei” şi multe lupte au 
fost duse de sus-zişi întâi-stătători împotriva lor. După cum se spune, aceşti doi 
eretici Pelagius şi Celestius n-au fost nici episcopi, nici clerici, nici n-au ţinut 
deloc de tagma sacerdotală, ci peregrinau ca monahi glăsuind în comun împotriva 
adevărului, dar gândind şi cele ale rău-cinstitorilor de Dumnezeu manihei. 

Deci toţi aceştia, când vin la sfânta Biserică catholică şi apostolică a lui 
Dumnezeu, au nevoie de sfântul şi mântuitorul Botez. 


[25] Mai este însă şi o altă erezie: a melchisedechienilor 

Melchisedechienii” sunt cei numiţi acum athingani [de neatins]. Aceştia îl 
glorifică pe Melchisedec [Fc 14] de la care şi-au luat şi denumirea. Sunt prin 
Frigia, dar nu sunt nici evrei, nici păgâni. Căci se pare că păzesc sâmbăta, dar nu-şi 
taie împrejur trupul. Aceştia nu suferă ca vreun om să se atingă de ei, ci chiar dacă 
cineva le dă pâine, apă sau altceva, nu suferă să le primească din mâinile lor, ci le 
cer celor ce le dau să le pună pe pământ şi aşa, ducându-se, le ridică ei. La fel şi 
când dau ei altora. În acest fel deci se numesc athingani, pentru că nu suportă să se 


°° Nepos, episcop al Arsinoei (El Faiyâm, Egypt), adept al unei lecturi literaliste 
milenariste a Apocalipsei, combătute de Dionisie al Alexandriei (248-264). 

ȘI Pelagius (cca. 360-418), monah britanic şi Caelestius, avocat britanic în Roma, 
predicatori ai ascetismului şi voinţei libere a omului. Acuzati de fericitul Augustin ca fiind 
negatori ai prioritatii şi rolului harului în săvârşirea faptelor bune, au fost condamnați în sinodul 
de la Cartagina din 411 şi excomunicați în 418 de Zosim al Romei, fiind condamnaţi în 431 şi 
de Sinodul III Ecumenic de la Efes. 

68 Theophilos, episcop al Alexandriei între 385-412, adversar al monahilor origenieni din 
Egipt şi duşman al sfântului Ioan Hrisostom, a cărui condamnare a prezidat-o în 403 îl sinodul 
de la Stejar. 

© Innocentius I, episcop al Romei între 410-417. 

70 Cf rezumatul epifanian nr. 55: „Melchisedecienii. Aceştia cinsteau pe Melchisedec, 
spunând că acesta era o putere, nu un simplu om, îndrăznind să reducă toate în numele lui”. 

atingă de ei cineva. De aceea când vin la Sfânta Biserică a lui Dumnezeu, şi ei au 
nevoie de mântuitorul Botez. 


[II] Jar cei ce sunt ungi cu Sfântul Mir sunt aceştia: 
[1] Cvartodecimanii”! 

Aceştia prăznuiesc Învierea lui Hristos în ziua a 14-a a lunii [nisan], în orice 
zi ar cădea ea, fie luni, marţi, miercuri sau joi. Se laudă că această tradiţie e a lui 
Ioan Apostolul. Sunt de acord cu ucenicii lui Novatian, căci după ei pocăinţa e 
anulată. Se folosesc şi de cărți falsificate, punând înainte unele Itinerarii ale 
Apostolilor şi citind alte Fapte ale Apostolilor decât cele canonice. 


[2] Novatienii sau sabbatienii 

Novatian acesta a fost presbiter al Bisericii Romei”. Pentru că pe vremea 
persecuțiilor unii din credincioşi, nesuportând torturile, au căzut, iar dupa ce a 
trecut persecuția au căzut la picioarele păstorilor Bisericii cerând cu lacrimi să li se 
dea timp de pocăință şi să dobândească vindecare, trufindu-se, Novatian n-a primit 
aceasta, ci s-a opus cu neruşinare spunând că nu trebuie să li se întindă o mana 
celor care au căzut, ci mai degrabă să zacă în cădere; l-au demascat însă că în 
timpul primejdiilor a tăgăduit însăşi demnitatea preoţiei. Pe cei ce au căzut, 
episcopii i-au recastigat prin mântuitoarea pocăință cu osteneli şi timpuri potrivite, 
iar pe Novatian care a stăruit în înfumurarea inaltarii l-au tăiat din trupul Bisericii. 
El însă ascunzându-se într-un loc cu anevoie de găsit, a atras la el trei episcopi 
bătrâni, pe care 1-a înşelat printr-o constrângere să-şi pună mâinile pe el; aceştia 
şi-au pus mâinile şi l-au numit pe Novatian episcop. Invinuiti fiind de Biserică, au 
vestit însă constrângerea aplicată asupra lor de Novatian. Acesta însă, 
îngâmfându-se şi mai mult de demnitatea sa, pe câţi a putut să-i înşele din cei fără 
minte asemenea lui, i-a numit „purii [katharoi]””. Adepții acestuia au oprit şi 
căsătoria. 


7! Cf rezumatul epifanian nr. 50: ,,Cvartodecimanii. Aceştia săvârşesc Paştile într-o 
singură zi pe an, în orice zi ar cădea ziua a paisprezecea a lunii [nisan], fie sâmbăta, fie 
duminica, zi pe care o prăznuiesc postind şi priveghind”. 

™ Novatianus (cca. 200-258), erudit preot şi teolog roman, antipapă între 251 si 258, şi 
martir; în conflict cu papa Cornelius (251-253) şi cu Ciprian al Cartaginei (248-258) din cauza 
poziţiei sale rigoriste în chestiunea reconcilierii penitentilor şi apostatilor; intrat în schismă, a 
devenit liderul unei populare biserici schismatice a creştinilor „puri”. 

73 Cf rezumatul epifanian nr. 59: „Catarii. Aceştia, legaţi de Novatian romanul, îi resping 
cu desăvârşire pe cei căsătoriți a doua oară şi nu primesc penitenţa”. Despre catari si canonul 8 
al Sinodului I Ecumenic de la Niceea, ed. Benesevic, //peenecnaeanckaa Kopmuaa 14 
mumynoe/Syntagma XIV titulorum, 1906, p. 87-88: 

Dintre ei a răsărit şi un oarecare Sabbatos, presbiter al acestei secte, care l-a 
întrecut pe învățătorul dinaintea lui prin glăsuiri încă şi mai găunoase praznuind 
împreună cu iudeii pătimirea Domnului şi, recunoscător ucigaşilor de Dumnezeu, 
prăznuia împreună cu ei consimţământul acelora la omorârea Lui. 


[3] Arienii”, adepții lui Arie 
Acest Arie a fost presbiter al Bisericii Alexandriei”. El învăţa inferioritatea 
Fiului fata de Tatăl, afirmând că Tatăl are o natură, iar Fiul altă natura, şi divizand 
prin timpuri fiinţa unică a Dumnezeirii. Blasfemia însă şi economia Domnului 
pentru noi, spunând că trupul Domnului e lipsit de suflet şi că în loc de suflet 
pătimirea şi tulburarea le-a suferit Dumnezeirea. Aceleaşi lucruri le-au gândit şi 
Aetius”, Eudoxiu”, Auxentiu”™ şi Valens”, care au fost episcopi în Apus. 


“ Despre cei ce se numeau pe ei înşişi catari [puri], dar acum vin la Biserica catholică şi 
apostolică comună, părutu-s-a sfântului şi marelui sinod ca hirotonitii să rămână astfel în cler. 
Dar înainte de toate se cuvine să mărturisească în scris că ei consimt şi urmează dogmelor 
Bisericii catholice, şi anume că vor avea comuniune şi cu cei căsătoriți a doua oară şi cu cei 
care au căzut în persecuții, şi pentru care a fost orânduit un timp şi a fost hotărât un timp [de 
penitenta], astfel încât ei să urmeze în toate dogmelor Bisericii catholice. Deci acolo unde, fie în 
sate, fie în oraşe, se găsesc hirotoniți numai ei, cei aflați în cler vor fi în aceeaşi funcţie. Acolo 
însă unde vin unii [din ei la Biserica catholică], fiind deja un episcop sau un presbiter al 
Bisericii catholice, este evident că episcopul Bisericii va avea demnitatea de episcop, iar cel 
numit episcop de cei care se cheamă pe ei înşişi catari [puri] va avea cinstea de presbiter, doar 
dacă episcopul ar fi de părere ca el să aibă parte de cinstea acestui nume; dacă însă nu i ar 
plăcea acest lucru, atunci să i se dea un loc de horepiscop sau presbiter, ca să apară că este în 
cler, dar să nu fie doi episcopi într-un oraş”. 

74 Cf rezumatul epifanian nr. 69: ,,Arienii, care se mai numesc și ariomaniti şi diatomiti 
[tăietori], sunt cei ce spun că Fiul lui Dumnezeu e o creatură şi Duhul Sfânt o creatură a unei 
creaturi, afirmând că Mântuitorul a luat din Maria numai un trup, nu şi un suflet”. 

75 Areios (256-336), presbiter din Alexandria, susţinător al subordinatianismului trinitar, 
condamnat în 325 la Sinodul I Ecumenic de la Niceea. 

76 Aetios diacon din Antiohia (+365), promotor al unui arianism radical, aşa-numitul 
“anomeism”, condamnat în 360, dar devenit episcop în 365, dascăl al lui Eunomios. 

™ Budoxios, episcop arian al Germaniceei (342-359), Antiohiei (358-359) şi 
Constantinopolului (360-370), şi Constantinopolului, lider al Bisericii oficiale a Imperiului. 

75 Auxentios, preot şi teolog arian din Capadocia ajuns între 355-374 episcop al 
Milanului. 

™ Valens episcop al Mursei (astăzi Osijek in Croatia), adept cu Ursacius al 
Singidunumului al unei poziţii semi-ariene — Fiul şi Duhul sunt doar asemănători cu Tatăl, aşa- 
numitul „omeism” — adversari din 335 ai sfântului Atanasie în sinodul din Tyr, consilierii 
teologici ai împăratului Constantius II, cu un rol major în impunerea în sinoadele de la 
Rimini/Seleucia din 359 a crezului „omeian” ca dogmă oficială a Imperiului până în 379. 

[4] Macedonienii sau pnevmatomahii 

Aceştia scoțând din altarul Bisericii pe fericitul Pavel mărturisitorul, 
episcopul Constantinopolului *°, l-au surghiunit în Armenia şi au aşezat în locul lui 
pe Macedonie pnevmatomahul*', unul din presbiterii lui Pavel, care învăţa pe cei 
ce-l ascultau şi-l credeau că Duhul Sfânt e creatură şi rob. Făcându-se urât în acest 
fel, a fost surghiunit de Biserica catholică, mai ales din pricina mutării oaselor 
fericitului şi credinciosului Constantin [cel Mare]. Acest Macedonie spunea că 
Duhul Sfânt e slujitor ascultător, inferior Tatălui şi străin de natura Dumnezeiască. 


[5] Apolinaristii 

Apolinarie sirianul® a îndrăznit să spună că Hristos e lipsit de intelect/minte; 
în loc de intelect/minte, spunea el, era în El Dumnezeu Cuvântul. De aceea, 
spunea, trebuie să mărturisim o singură natură a lui Dumnezeu Cuvântul şi a 
trupului/cărnii; şi iarăşi că Tatăl e la modul patern Fiu, Fiul e la modul filial Tată, 
şi la fel şi despre Duhul, întrucât Un singur Dumnezeu e Treimea. Dar nu numai 
acestea, ci şi lucrurile bune de nespus rezervate sfinţilor le cobora la multă 
înjosire, adică la rangul lucrurilor iudaice, spunând că se vor săvârşi iarăşi jertfe în 
templu. Mai spunea că trupul/carnea [sarx] pe care l-a avut Dumnezeu Cuvântul 
Şi l-a adus din cer, ca pe unul înfiinţat aici mai înainte de veci, iar pătimirea a 
primit-o în însăşi Dumnezeirea Sa, că în acea moarte de trei zile a trupului/cărnii a 
murit în trup/carne şi Dumnezeirea şi aşa a fost înviat/ă iarăşi de către Tatăl. 


80 Pavel I Mărturisitorul, episcop nicean al Constantinopolului între 337-339, 341-342, 
346-350, strangulat în cel de-al treilea exil în Capadocia, pomenit în 6 noiembrie. 

81 Macedonios, episcop al Constantinopolului între 342 şi 346, şi între 351 şi 360, semi- 
arian moderat, adept al inferiorității naturii şi persoanei Duhului Sfânt în Treime, adepţii săi 
fiind condamnaţi ca pnevmatomahi de Sinodul de la Constantinopol în 381. Cf rezumatul 
epifanian nr. 74: „Pnevmatomahii. Aceştia vorbesc frumos despre Hristos afară de ceva, dar pe 
Duhul Sfânt ÎI blasfemiază definind că e creat şi nu e din Dumnezeire, sau mai degrabă că este 
creat din pricina folosirii abuzive a expresiei „lucrare”, zicând că e numai o putere sfintitoare”’. 

82 Apollinarios (cca 310-390), erudit episcop al Laodiceei Siriei, teolog nicean, şi-a creat 
din 375 o biserică paralelă; condamnat la Roma în 374-380 şi la Constantinopol în 381 pentru 
teorii care susțineau neintegritatea umanităţii lui Hristos. 

Cf rezumatul epifanian nr. 77: ,,Dimoiritii [adepţii a două parti] care se numesc şi 
apolinarişti. Aceştia nu mărturisesc desăvârşită venirea sau înomenirea lui Hristos. Unii au 
îndrăznit să spună despre carne/trupul că e consubstantiala/de-o-fiinté cu dumnezeirea, alții 
negau că a luat şi un suflet, iar alţii, sprijinindu-se pe versetul „Şi Cuvântul carne/trup S-a facut” 
[In 1, 14] negau că a luat trup/carne dintr-un trup/carnea creat/ă, adică din Maria. Din iubire de 
sfadă spuneau despre Cuvântul că S-a făcut numai trup/carne; ulterior, înțelegând nu ştiu ce 
anume, spuneau că n-a asumat şi inteligenţă”. 

Acestea le scrie sfantul Grigorie episcopul Nazianzului catre Nectarie episcopul 
Constantinopolului® . 


[III] Despre cei care vin de la erezii şi doar anatemizează erezia lor 
Cei care nu sunt nici botezați, nici unşi, ci anatemizează doar erezia proprie, 
sunt aceştia: Melitie schismaticul, de la care se trag şi meletienii numiţi şi 
schismaticii“* — aceştia nu au o credinţă rea, dar trebuie să anatemizeze schisma lor 
— ; nestorienii*; eutihienii“ şi părtaşul lor Dioscor“, precum şi Sever“ şi Iacob, 


5 Faimoasa Epistola 202 a sfântului Grigorie Teologul (330-390) către episcopul 
Constantinopolului Nectarie (381-397). 

84 De la Melitios al Lycopolisului ( după 325) din Egipt, episcop în schismă din 306 pe 
motive de rigorism sacramental şi moral faţă de episcopul martir Petru al Alexandriei (300- 
311), creatorul unei biserici a martirilor în alianţă ulterior cu arienii împotriva sfântului Atanasie 
cel Mare. Cf rezumatul epifanian nr. 68: „Melitienii sunt o schimă în Egipt, nu o erezie, întrucât 
nu se roagă cu cei care au căzut în persecuții, iar acum sunt în legătură cu arienii”. 

55 Cf rezumatul damaschinian nr. 81: „Nestorienii dogmatizeaza că Dumnezeu Cuvântul 
există de sine şi separat şi umanitatea Lui există şi ea de sine, iar cele mai umile din cele făcute 
de Domnul în venirea Lui la noi le atribuie doar umanităţii Lui, iar cele mai înalte şi cuvenite 
lui Dumnezeu le atribuie numai lui Dumnezeu Cuvântul, şi nu le atribuie pe amândouă uneia şi 
aceleiaşi persoane”. 

De la Nestorie, monah antiohian ajuns patriarh al Constantinopolului între 428 şi 431, 
pentru care cele două naturi în Hristos reprezentau două persoane distincte, dioprosopism care 
l-a făcut să refuze Fecioarei Maria calitatea de Theotokos, acceptând-o doar pe cea de 
anthropotokos. Condamnat de Sinodul III Ecumenic de la Efes din anul 431, mort în exil în 
451. 

5 Cf rezumatul damaschinian nr. 82: „Eutihienii care-şi au numele ereziei de la Eutihes . 
Aceştia spun că Domnul nostru Iisus Hristos nu şi-a luat trupul din sfânta Fecioară Maria, ci 
susțin că S-a întrupat într-un mod mai dumnezeiesc, căci nu înţeleg cum anume Dumnezeu 
Cuvântul a unit cu Sine Însuşi din Fecioara Maria pe omul ajuns vinovat prin păcatul 
strămoşului său Adam, de unde „dezbrăcând stăpânirile şi puterile, le-a afişat”, cum stă scris, 
„triumfând” pe cruce [Col 2, 15] asupra celor pe care le-a îmbrăcat prin călcarea sa omul întâi 
plămădit” 

De la Eutyches (380-456), arhimandrit din Constantinopol, partizan al sfântului Chiril al 
Alexandriei şi adversar al dioprosopismului lui Nestorie, dar căzut în extrema opusă a 
monofizismului. Condamnat de patriarhul Flavian, reabilitat în 449 de „sinodul tâlhăresc” de la 
Efes şi condamnat definitiv în 451 de Sinodul IV Ecumenic de la Chalcedon, murind în exil în 
456. 

5 Dioscoros, patriarh miafizit al Alexandriei (444-451), a prezidat in 449 „sinodul 
tâlhăresc” de la Efes, pentru care a fost depus în 451 de Sinodul IV Ecumenic de la Chalcedon, 
murind în exil în 454. Condamnarea sa a declanşat schisma antichalcedoniană a episcopatului 
chirilian din Orient. 

nu episcopul ortodox al Batnei, ci celălalt, ereticul®, şi ceilalţi acefali”, schisme şi 
secte pe care le are erezia acefalilor, care, înainte de unire, sub pretextul diferenţei 
naturilor care converg în Hristos, ÎL separă în două ipostase şi persoane, iar după 
unire fabulează că ele devin „o singură natură compusă”, astfel încât după ei nu 
mai există în El natura dumnezeiască şi cea omenească, ci, potrivit acestora, după 
unire s-au desființat atât consubstantialitatea/de-o-fiintimea lui Hristos cu 
Dumnezeu Tatăl, cât şi consubstantialitatea/de-o-fiintimea Sa cu noi. 


< Anexal > 
> 91 v vA A . . š 
Scurtă expunere ca să se cunoască în câte secte a ajuns acum erezia acefalilor 
P 2 
sau teopashitilor’ 


1. Teodosienii”’, al căror lider a fost Damian ereticul™, şi care au dispute 
numai cu privire la stricăciunea şi nestricaciunea/coruptibilitatea şi 
incoruptibilitatea [umanităţii lui Hristos]. 


Cf rezumatul damaschinian nr. 83: „Egiptenii care se numesc şi schematici şi monofiziti, 
s-au separat de Biserica Ortodoxă sub pretextul Tomosului [lui Leon al Romei] aprobat la 
Chalcedon [451]. Se numeau egipteni pentru că mai întâi egiptenii au început această „schemă” 
pe vremea împăraţilor Marcian [450-457] şi Valentinian [425-455], în toate celelalte fiind 
ortodocşi. Aceştia, din pricina ataşamentului lor faţă de Dioscor al Alexandriei, care a fost 
depus de Sinodul de la Chalcedon ca unul care pleda pentru dogmele lui Eutihes, s-au opus 
acestui Sinod şi au plăsmuit atunci zeci de mii de reproşuri împotriva lui. Liderii lor au fost 
Teodosie al Alexandriei , de la care s-au numit teodosieni, şi Iacob Sirianul , de la care s-au 
numit iacobiti. Adepti, campioni şi apărători ai acestora au fost Sever corupătorul antiohienilor, 
Ioan Triteistul care a compus lucrări zadarnice, şi care au tăgăduit taina mântuirii obşteşti. Ei 
au scris multe împotriva celor 630 de Părinţi ai Sinodului de la Chalcedon punând multe pietre 
de poticneală pe cărare [cf Ps 139, 6] pentru cei ce se pierd prin surparea lor şi dogmatizand 
fiinţe parţiale confundă economia tainei”. 

88 Sever, patriarh miafizit al Antiohiei între 512-518, mort în Egipt în exil în 543; 
principalul teolog al monofizismului, condamnat sub Iustinian de sinodul de la Constantinopol 
din 536. 

5 Iacob Baradai (500-578), hirotonit în 543 episcop al Edessei de patriarhul Teodosie al 
Alexandriei în exil (535-566); este cel care a constituit ierarhia Bisericii miafizite 
antichalcedoniene în Siria. 

°° A se vedea mai jos. 

di Syntomos ekthesis; PG 86, 41-45. 

°? Theopaschiton, adepții pătimirii lui Dumnezeu, apelativ dat miafiziţilor 
antichalcedonieni de la adaosul „Cel ce ai fost răstignit pentru noi” introdus în imnul „Sfinte 
Dumnezeule” de Petru Gnapheus/Piuarul patriarh antichalcedonian al Antiohiei între 469-471, 
476 şi 485-488. 

2. Agnoeti”’, care spun că potrivit umanităţii Domnul nu ştia [agnoésai] unele 
lucruri şi ziua sfârşitului lumii [cf Mr 24, 36]. 

3. Pavelienii, de la Pavel [cel Negru]” care a fost în comuniune cu Biserica 
catholică, după care apostaziind s-a întors iarăşi la erezia acefalilor, dar teodosienii 
nu l-au primit pentru că a fost pentru puţin timp în comuniune cu Biserica. 

4. Niobiţi”, care suprimă în chip şi mai evident diferenţa [diaphora] între 
trup/carne şi dumnezeire după unire, şi de aceea se numesc şi diaforiti. 

5. Triteişti, care primesc pe literatul loan numit şi iubitorul de osteneală 
[Philoponosl*, sau mai bine zis iubitorul de zădărnicie [mataioponos]; aceştia 
blasfemiază vorbind în Treime despre [trei] fiinţe şi naturi, îi pomenesc în diptice 
pe Teodosie necuviosul şi pe Sever gânditorul de lucruri zadarnice 
[mataiophronos], şi spun că trupul/corpul [soma] pe care-l avem acum nu va învia 
nestricăcios/incoruptibil, ci vom primi altul în locul lui. 

6. Alţi triteişti, care în toate celelalte sunt de acord cu ceilalți triteişti, dar 
resping tratatul scris împotriva învierii de loan Filipon, prin care acela desființează 
învierea trupurilor/corpurilor [sématon]. 

7. Gaianiţi” sau iulianişti'”, care spun că prin însăşi unirea [lui cu 
Dumnezeirea] trupul/corpul  [sâma] Domnului e  nestricăcios/incoruptibil 
[aphtarton] în orice mod. 


% De la Theodosios, între 535 şi 566 patriarh miafizit, severian, al Alexandriei condamnat 
şi el în sinodul din 536 de la Constantinopol, unde a trăit în exil până la moarte. 

” Damianos, patriarh miafizit al Alexandriei între 578-604. 

°° Cf rezumatul damaschinian nr. 85: »Agnoetii [adepţi ai nestiintei], care se numesc si 
temistieni, spun fără cucernicie că Hristos nu ştia ziua judecatii şi-i atribuiau frica. Aceştia erau 
o facțiune a teodosienilor, căci Temistios , ereziarhul lor, cinsteau în Hristos o singură natura 
compusă”. 

°° Pavel II cel Negru, patriarh miafizit Antiohiei între 565 şi 575, când a fost depus de 
miafiziti, murind in 581 la Constantinopol. 

” De la sofistul Ştefan Niobitul, întemeietorul sectei in jurul anului 570, care revine 
practic la poziţiile monofizismului extrem al lui Eutihes. 

% loan Filoponos (c. 490-570), filozof aristotelic şi teolog miafizit antichalcedonian din 
Alexandria autor a multe tratate teologice, in care înțelegerea abstracte a esenței divine şi 
viziunea concretă a persoanelor ca substanţe individuale distincte devenea în Treime o formă de 
triteism trinitar. 

” De la Gaian, miafizit din Alexandria, adept al aftartodoketismului lui Iulian al 
Halicarnasului, ales pentru doar 100 de zile în 535 patriarh rival al Alexandriei împotriva 
severianului Teodosie (535-566), ambii fiind trimişi în 536 de Iustinian în exil pe viaţă. 

1% De la Iulian al Halicarnasului (+ 528), teolog miafizit radical, care a susţinut în 
polemică cu Sever al Antiohiei incoruptibilitatea sau nestricăciunea (aphtarsia) trupului lui 
Hristos. 

8. Alți gaianiti sau iulianisti, care spun că trupul/corpul [soma] Domnului 
nostru lisus Hristos e nestricăcios/incoruptibil in tot felul, dar spun că 
stricăcios/coruptibil in potenţă, de fapt însă nu e nicicum stricacios/coruptibil în 
virtutea dominaţiei Cuvântului. 

9. Alţi gaianiti sau iulianişti care se numesc şi aktişti, pentru că spun ca 
trupul/corpul [sma] Domnului nu numai că e nestricacios/incoruptibil prin însăşi 
unirea [lui cu Dumnezeirea], dar că s-a facut şi necreat [aktiston] şi nu mai 
mărturisesc diferenţa între Dumnezeire şi trup/carne [sarx]. 

10. Dioscorieni sunt cei care după uciderea lui Proterios de fericită 
pomenire, pentru că Timotei Elur [Cotoiul] ' a primit unii din clericii lui 
Proterios, infuriati pentru că i-a primit, s-au rupt şi separat şi nu stau în comuniune 
cu nimeni, dar nici nu se botează, cum spun unil. 

11. Acefali [fără cap bisericesc] sunt câți neplăcându-le Henotikonu 
împăratului Zenon pentru că nu respingea sfântul Sinod din Chalcedon, s-au rupt 
în schismă de Petru Mongos [Gangavul] '% care a primit acest Henotikon. După 
care s-au împărţit în alte trei schisme, care sunt cele puse în continuare aici. 

12. Antropomorfiti, care spun că Divinul are formă [morphē] de om”. 

13. Varsanufiţi'%, de la Varsanufie, episcopul lor, de care ceilalţi acefali se 
delimitează, întrucât după ei hirotonia lui Varsanufie s-a făcut necanonic. 


103 
l 


101 Proterios, patriarh chalcedonian al Alexandriei între 451 si 457, când a fost linsat, 
cinstit ca mărturisitor pe 28 februarie. 

102 Timotheos Ailouros (Cotoiul), patriarh miafizit al Alexandriei între 451 si 477, după 
linsarea chlacedonianului Proterios, efectiv doar între 457-470 si 475-477, restul în exil; primul 
teolog al monofizismului. 

103 Henotikon-ul împăratului Zenon (474-491), decret imperial din 482 de unire (hendsis) 
între chalcedonieni şi nechalcedonieni prin suspendarea deciziilor Sinodului de la Chalcedon şi 
revenirea la terminologia anterioară. Formulat de patriarhul Acaciu al Constantinopolului (471- 
489) ca bază pentru unirea cu patriarhul Alexandriei Petru II Mongos, a condus la 
condamnarea lui Acaciu si a tuturor semnatarilor lui de Felix al Romei si de urmasii acestuia, 
care au întrerup între 482-518 comuniunea cu Constantinopolul în timpul aşa-numitei schisme 
acaciene. 

104 Petru III Mongos (Gângavul) patriarh miafizit al Alexandriei între 477-489, preferat de 
împăratul Zenon chalcedonianului Ioan Talaia recunoscut însă de Roma drept adevăratul 
patriarh al Alexandriei. 

105 Controversă în monahismul egiptean la sfarsitul secolului IV, a se vedea pe larg 
„Forma lui Dumnezeu şi vederea Slavei. Reflecţii asupra controversei antropomorfite din anul 
399 d. Hr.“ în volumul: leromonah Alexander Golitzin, Mistagogia — experienţa lui Dumnezeu 
în Ortodoxie, trad. diac. Ioan I. Ica jr, Ed. Deisis, Sibiu, 1998, p. 184-269. 

106 Cf rezumatul damaschinian nr. 85: ,,Varsanufitii, care se numeau şi semidaliti, 
gândeau la fel cu gaianitii şi teodosienii, dar aveau ceva in plus; căci adăugau floare de făină de 
grâu [semidalis] la darurile [euharistice] sfintite de Dioscor şi le atingeau cu vârful degetului şi 

14. Isaianiti care se separa de ceilalți acefali din pricina hirotoniei lui Isaia, 
întrucât ei afirmă că acesta a fost hirotonit de Epifanie Pamfilianul, care l-a 
hirotonit presbiter pe Sever, dar ceilalți nu sunt de acord, ci spun că a fost hirotonit 
de un mort, fiind pusă peste el mâna moartă a lui Epifanie. 

15. Petrieni!”, care afirmă că ipostasa e numai proprietăţi fără fiinţă, iar din 
această pricină au fost în dispută cu schisma damianiştilor'%, între aceştia 
desfăşurându-se şi în scris multe lupte cu privire la aceasta'%. 

16. Secta lui Sergios al lui Petru care, despartindu-se de partida lui Petru [al 
Antiohiei, 582-591] şi-a făcut o adunare proprie. Aşa spune cartea depusă la 
patriarhie. 

Deci cine nu va dispera de cei divizați în atâtea secte şi care se anatemizează 
între ei, afară dacă nu cumva e lipsit de minte? Căci cu ei se împlineşte limpede 
cuvântul Scripturii: „Nimiceşte-i, Doamne, şi împarte limbile lor” [Ps 54, 10]. 


< Anexa II > 
Despre marcianişti! 
Marcianişti, mesalieni, euhiţi!!!, entuziaşti!” şi horeuti''’, lampetieni!!*, 
adelfieni!!” şi eustatieni''® sunt numiţi asa din pricina faptului că erezia lor are 
multe nume. 

gustau din făină în locul Sfintelor Taine fără a mai aduce o ofrandă [euharistică]. Căci lăsând 
cuminecătura lui Dioscor, cum s-a spus, adaugă floarea de făină de grâu, pe măsură ce acestea 
se consumă câte puţin, şi aceasta e socotită de ei în loc de Cuminecătură”. 

107 De la Petru III din Callinicum (azi Raqqa), patriarh miafizit al Antiohiei între 582 si 
591, hirotonit în 582 de Damian al Alexandriei, dar din 587 în schismă fata de acesta din urmă, 
pe care-l acuza de unitarianism trinitar sau „sabelianism”, fiind acuzat la rândul său de acesta de 
de divizarea Treimii în trei dumnezei sau „triteism”. Tratatul său contra lui Damian păstrat în 
traducere siriacă a fost editat recent de R.Y. Ebied, A.Van Roey, L.R. Wickham: Petri 
Callinicensis Patriarchae Antiocheni Tractatus contra Damianum, (Corpus Christianorum, 
Series Graeca 29, 32 şi 54), 1994, 1996 şi 2003. 

1% De la Damian, patriarh miafizit al Alexandriei între 578-604, în schismă din 587 cu 
patriarhul Petru al Antiohiei pe care-l acuza de „triteism”, fiind acuzat la rândul său de acesta de 
„sabelianism” 

10 Damianişti şi petrieni vor pune capăt schismei lor în anul 616, în ajunul invaziei 
persane (618-619), repliindu-se pe poziţiile ,,clasice” ale lui Sever al Antiohiei. În iunie 633 
teodosienii din Alexandria a acceptat unirea cu chalcedonienii (melchitii) pe baza formulei 
monoenergiste propuse de patriarhii Cyrus si Sergios, condamnate de Sinodul VI Ecumenic 
(680-681). 

110 Peri Markianiston; PG 86, c. 45-52. 

11! Rugatori”, în siriacă msallayane/messalianoi, în greacă euchitai. Piesele dosarului 
condamnării mesalianismului — hotărârea Sinodului III Ecumenic de la Efes, sinoadele 
antimesaliene ale căror acte Fotie le recenzează în Biblioteca codex 52, precum şi listele tezelor 

Au fost numiti marcianisti de la Marcian bancherul, care a fost pe vremea lui 
Iustinian si Iustin cel Tânăr”. 

Au luptat in scris impotriva acestei erezii cu multe nume Chiril arhiepiscopul 
Alexandriei''’, Flavian si Teodot întâi-stătătorii Antiohiei'!, Litoios episcopul 
Melitenei [Armeniei], Amfilohie episcopul Iconium-ului'”’ care au compus acte 
sinodale!” împotriva acestei erezii cu multe capete si multe nume a marcianistilor. 

Dar spre ştiinţa şi siguranţa cititorilor, e necesar să punem mai jos şi punctele 
învățăturilor!” ei, care sunt acestea: 

1. Spun că cu fiecare om născut e legat în chip fiintial [ousiodos] un demon, 
lucru moştenit din osânda lui Adam, şi că acest demon, unit cu el în chip fiintial, îl 
pune în mişcare pe om spre faptele nelalocul lor. 

2. Mai spun că Sfântul Botez nu contribuie cu nimic la alungarea acestui 
demon, fiindcă sfântul Botez nu e în stare să reteze rădăcinile păcatului care 
primesc ființă odată cu oamenii încă de la început. 


mesaliene condamnate transmise de Teodoret şi loan Damaschin — în româneşte în: Simeon 
Noul Teolog Viaţa si epoca. Scrieri IV, studiu introductiv şi traducere de diac. Ioan I. Ica jr, 
Deisis, Sibiu, 2006, p. 481-492. 

* Enthousiastai, adepţi ai transelor divine. 

* Choreutai, adepţi ai dansurilor divine. 

* De la Lampetios, preot entuziast din Capadocia condamnat în 458 de Alypios al 
Cezareei şi Hormizda al Comanei. 

` De la monahul Adelfios liderul mişcării mesaliene din Edessa condamnat sinodal în 
383 la Antiohia de Flavian şi la Side în 393 de Amfilohie al Iconiumului. 

ê De la Eustathios (cca. 303-377), liderul în Asia Mică al unei mişcări ascetice radicale 
condamnate de sinodul de la Gangra (343), episcop din 357 al Sebastei Armeniei, adept al 
inferioritatii ontologice a Duhului Sfânt, pentru care a fost criticat de sfântul Vasile cel Mare în 
tratatul „Despre Sfântul Duh”. 

117 Tustinian împărat între 527-565 şi Iustin cel Tânăr, nepotul său, împărat între 565-568. 

115 Chiril al Alexandriei (378-444) patriarh între 412- 444. Aluzie la Epistola 82 din 431 
către Amfilohie de Side. 

119 Patriarhi ai Antiohiei, Flavian I între 381-404, iar Theodotos între 417-428. Flavian al 
Antiohiei a întrunit în 383 un sinod care l-a condamnat pe liderul mesalian Adelfios scriind în 
acest sens şi în Armenia şi lui Letoios al Melitenei. Teodot al Antiohiei a scris in 428 împreună 
cu Sisinios al Constantinopolului o scrisoare sinodală antimesaliană episcopilor din Pamfilia. 
La sesizarea lui Amfilohie de Side (Pamfilia) şi Valerian al Iconium-ului (Lycaonia), în 431 
Sinodul III Ecumenic de la Efes a adoptat o hotărâre (horos) în care a condamnat aşa-numitul 
Asketikon al mesalienilor. 

120 Amphilochios (cca. 340- 403), văr al lui Grigorie din Nazianz şi prieten al lui Vasile 
cel Mare, episcop al Iconium-ului, a prezidat în 391 la Side un sinod împotriva mesalienilor. 

= Pepragmena. 

122? Kephalaia ton dogmaton. 

3. Spun că numai rugăciunea intensă poate alunga acest demon, întrucât prin 
expectoratia şi scuipatul celui ce se roagă, acest demon fuge şi ieşind e văzut ca un 
fum sau ca un şarpe, iar când se face asta, are loc venirea [parousia] Duhului Sfânt 
la cel care se roagă, Duhul Sfânt venind şi fiind văzut în chip sensibil [aisthetos]. 

4. Spun că după nepătimirea [apatheia] de care vorbesc ei, sufletul simte o 
astfel de comuniune [koindnia] făcută de Mirele ceresc, cum simte femeia când 
este împreună [en fe synousia] cu bărbatul. 

5. Spun că preasfânta şi de viata făcătoarea Treimea, cea nevăzută după fiinţă 
pentru întreaga creaţie, e văzută cu ochii trupului de cei care au ajuns la 
nepătimirea de care vorbesc ei, şi că ea se face văzută [theaté] numai unor astfel 
de oameni, fiind văzută de ei trupeşte [sarkikos]. 

6. Spun că cele trei ipostase ale Tatălui, Fiului şi Duhului Sfânt se dizolvă şi 
transforma [metaballontai] într-o singură ipostas şi că natura dumnezeiască se 
schimbă şi se transformă [metaballetai] în ceea ce ar dori şi voi ea, ca să se 
amestece cu sufletele vrednice de ea. 

7. Spun că în Maria a căzut sămânță şi Duh, şi corpul pe care l-a luat din ea 
Domnul era plin de demoni, iar că El a scos din el demonii şi aşa s-a îmbrăcat în 
el. 

8. Spun că omul pe care l-a luat Domnul din Maria, Acesta îl transforma 
uneori în duh, iar alteori în corp, pentru că însuşi corpul Domnului era de 
necircumscris ca şi natura dumnezeiască. 

9. Spun că după alungarea făcută prin expectoratia şi scuiparea acestui demon 
care ia fiinţă odată cu oamenii, omul nu mai are nevoie de postire sau de alta 
înfrânare [enkrateia] sufletească ori trupească pentru educarea [paidagogian|] 
trupului, dar nici de învăţătură [didaskalia] care să reglementeze sufletul, întrucât 
corpul e eliberat de tirania patimilor iar sufletul nu mai primeşte înclinarea spre 
cele rele, dat fiind că atât sufletul, cât şi trupul au ajuns la nepătimire. 

10. Spun că după nepătimirea de care vorbesc ei, oamenii pot vedea dinainte 
şi cele viitoare şi privi în chip sensibil [aisthetâs] puterile nevăzute. De aceea 
sărind dintr-o dată îşi închipuie că 1-au depăşit pe demoni şi fac din degete că-i 
săgetează pe demoni. 

11. Spun că după nepătimirea de care vorbesc ei, sufletul omului duhovnicesc 
la ei se transforma [metaballetai| în Natură dumnezeiască şi pură. 

12. Spun că sfânta Împărtăşanie a Sfântului Trup şi Sânge ale lui Hristos, 
adevăratul Dumnezeul nostru, nu-i foloseşte sau vatămă cu nimic pe cei ce se 
împărtăşesc din ea cu vrednicie sau cu nevrednicie, şi că numai de acea nu trebuie 
să fim separați nicicând de comuniunea Bisericii, întrucât e ceva indiferent 
[adiaphoron]. Si nu se împărtăşesc cu Acestea cu frică şi cu credință ca unele 
facatoare-de-viata, întrucât sunt şi sunt crezute ca fiind ale unui Dumnezeu 
întrupat. 


262 


Tratatul presbiterului Timotei din Constantinopol 


13. Spun că trebuie să întoarcem spatele lucrului mâinilor [muncii] ca unui 
lucru scârbos. Şi plecând de aici se numesc pe ei înşişi duhovniceşti [pneumatikoi] 
şi nu socotesc cu putinţă sau drept ca unii ca aceştia să se atingă de vreun un lucru 
sensibil, nesocotind şi în aceasta predania apostolilor [cf 2 Ts 3, 10]. 

14. Spun că după nepătimirea de care vorbesc ei dedându-se mult somnului, 
visele insuflate în ei de duhul rău care lucrează în ei sunt profeţii [propheteiai], şi-i 
învaţă pe alții să fie crezute ca insuflate de la Duhul Sfânt, socotindu-le şi 
numindu-le transe divine [enthousiasmoi] sfinte, amăgind pe alţii şi amăgindu-se 
pe ei înşişi. 

15. Spun să nu se dea milostenie celor care o cer, nici văduvelor, nici 
orfanilor, nici celor care sunt în diferite necazuri sau mutilări ale trupurilor, ori au 
căzut victimă incursiunilor tâlharilor sau barbarilor, ori în alte nenorociri ca 
acestea, ci mai degrabă toate să le fie oferite lor, fiindcă ei sunt adevărații săraci cu 
duhul [cf Mt 5, 3] . 

16. Spun că nu este o vină, nici o primejdie, ca dupa nepătimirea de care 
vorbesc ei cineva să se dedea desfătării şi neînfrânării, întrucât nu mai e supus nici 
unei patimi, ci au permisiunea să se destrăbăleze în patimile interzise. 

17. Spun că ştiu în ce stare sunt sufletele morţilor şi se imaginează pe ei înşişi 
cunscători ai inimilor, astfel încât ştiu exact prin presupuneri şi obiceiuri 
dispoziţiile oamenilor. 

18. Aceştia promovează ca învăţători ai dogmelor ereziei lor femei, 
îngăduindu-le nu numai să fie pur şi simplu lideri ai unor bărbaţi, dar şi ai unor 
preoţi, făcându-şi drept cap al lor femeile şi necinstind adevăratul Cap Hristos 
Dumnezeul nostru. 

19. Întrebaţi despre învăţăturile lor, aceştia le neagă si anatemizează fără 
teamă şi cu înflăcărare pe toţi cei care gândesc sau au gândit astfel, şi se jură fara 
frică că urăsc şi resping asemenea învățături, întrucât, cum spun ei, nici 
jurământul, nici anatema nu-i pot vătăma pe cei ce au ajuns duhovniceşti după 
nepătimirea de care vorbesc ei, iar din predania învăţătorilor lor au permisiunea să 
se jure şi anatemizeze pe ei înşişi. 


ok 


Despre schismele celor numiti sovaielnici’™* 

Ne-ai cerut, iubite frate, să-ţi facem cunoscute pe scurt schismele celor ce se 
numesc pe ei înşişi şovăielnici [diakrinomenoi], câte sunt acestea, care sunt 
denumirile [onomasiai] lor şi care e învăţătura [dogma] fiecărei schisme. Am 
socotit deci necesar să împlinesc cu sârg cererea iubirii tale de osteneală, începând 
cuvântul de aici: 


123 Peri ton schismaton ton kaloumenon Diakrinomenoi, PG 86, 52-68. 

Deci dupa ce [in 451] s-a intrunit sfantul Sinod de la Chalcedon si Dioscor 
care era episcopul Alexandriei a fost depus cu vot drept de numitul sinod, 
susținătorii partizanii lui s-au despărțit de sfânta Biserică catholica şi apostolică şi 
s-au numit şovăielnici, pentru că şovăie să fie în comuniune cu Biserica catholică 
din pricina pomenitului Sinod. Căci pe acesta preasfânta Biserică îl priveşte drept 
ortodox, ca şi pe cele trei sfinte sinoade dinaintea lui: cel din Niceea [din 325], al 
celor 318 Părinţi, cel din Constantinopol [din 381], al celor 150 de episcopi, şi cel 
din Efes [din 381] , al celor 200 de Părinţi, ai cărui conducători au fost 
preacuvioşii păstori Celestin al Romei şi Chiril al Alexandriei. Despartindu-se deci 
de sfânta Biserică catholică a lui Dumnezeu, numiții şovăitori s-au divizat în 
doisprezece secte, ale căror nume sunt: 1. eutihianisti; 2. acefali; 3. iulianişti sau 
gaianiti; 4. alti iulianişti sau gaianiti; 5. severieni, numiţi şi agnoeti; 6. alti 
severieni numiţi şi condobauditi; 7. alti severieni sau teodosieni, numiţi şi 
pavelieni; 8. alti severieni sau teodosieni, numiţi şi damianiti; 9. alti severieni sau 
teodosieni, numiţi şi petrieni; 10. alti severieni sau teodosieni, numiţi şi cononiti; 
11. alti severieni sau teodosieni, numiti si filoponieni; si 12. alti severieni sau 
teodosieni, numiţi şi niobiti. 

Toţi aceştia întorc în comun spatele sfântului Sinod din Chalcedon [din 451] 
şi primesc ca episcop pe Dioscor cel pe bună dreptate anatemizat de acesta ca unul 
care gândea la fel cu Eutihes. Dar eutihianiştii primesc pe Dioscor [444-451; f 
454] şi pe Eutihes [f 454], cum arată cele făcute la sfântul Sinod din Chalcedon, 
toţi ceilalți însă îl primesc pe Dioscor, dar nu pe Eutihes. 

Dintre cei care-l primesc doar pe Dioscor, acefalii nu-l primesc pe Petru 
Mongos, care a fost episcop al Alexandriei [477-489] sub împăratul Zenon [474- 
491], iar ceilalţi îl primesc împreună cu acesta şi pe pomenitul Petru. 

Iarăşi, dintre cei ce primesc pe Petru şi pe Dioscor, iulianiştii sau gaianitii îl 
primesc împreună cu Dioscor şi cu Petru şi pe Iulian [f 528] care a fost episcop al 
Halicarnasului, şi pe Gaian care a fost [în 535] episcop al Alexandriei; iar ceilalți 
nu-l primesc pe lulian şi Gaian, dar primesc împreună cu Dioscor şi cu Petru şi pe 
Sever care a fost episcop al Antiohiei [512-518, + 543]. 

Iarăşi, dintre cei care-l primesc pe Sever împreună cu Dioscor şi cu Petru, 
agnoetii primesc împreună cu ei pe Temistios, care a fost [între 540-560] diacon la 
Alexandria, dar nu-l primesc pe Teodosie, care a fost papă al Alexandriei [536-566 
în exil], condobauditii nu-l primesc nici pe Temistios nici pe zisul Teodosie; iar 
toţi ceilalți nu-l primesc pe Temistios, dar pe Teodosie îl primesc. 

Iarăşi, dintre cei ce-l primesc împreună cu Teodosie pe Sever, pe Petru 
Mongos şi pe Dioscor, pavelianistii îl primesc pe Pavel [al Antiohiei, 564-575] cel 
supranumit Cel Negru, dar nu-l primesc pe Damian [al Alexandriei, 578-604]; iar 
anghelitii nu-l primesc pe Pavel, dar pe zisul Damian îl primesc; iar petrienii nu-l 
primesc nici pe Pavel, nici pe Damian, ci primesc pe un oarecare episcop Petru [al 

Antiohiei, 582-591], altul decât pomenitul Petru Mongos; iar cononitii nu-l 
primesc nici pe Damian, nici pe Pavel, dar il primesc pe Conon. 

Iarăşi, filoponienii nu-l primesc nici pe Conon, nici pe Petru, nici pe Pavel, 
nici pe Damian, ci-l primesc ca învăţător pe Ioan Filopon [ 570], iar ca episcop pe 
un oarecare Gheorghe; iar niobitii nu-l primesc nici pe Gheorghe, nici pe Conon, 
nici pe ceilalți mai sus zişi, ci pe Stefan sofistul cel supranumit Niobos. 

Deci denumirile acestor doisprezece secte sunt acestea. Să arătăm în 
continuare şi care e învăţătura fiecărei secte: 

1. Eutihianisti sunt cei care spun că Stăpânul Hristos este de-o-fiinta cu Tatăl, 
dar nu şi de-o-ființă cu noi, pentru că nu mărturisesc că se salvează in El adevărul 
naturii omeneşti; se numesc eutihianişti de la numele celui ce le-a transmis această 
învăţătură şi care se cheamă Eutihes. 

2. Acefali sunt cei care n-au primit „Henotikon-ul” [din 482] lui Zenon pentru 
că acesta nu anatemizează în el Sinodul de la Chalcedon. Se numesc acefali [fără 
cap] pentru că n-au episcopi. Lipsind la ei preoţii, nu fac Botezul după canonul 
Bisericii, ci de praznicul Sfintelor Arătări ale lui Dumnezeu sau al Luminilor [6 
ianuarie] scot apă pe care o păstrează şi botează în ea. Nu fac nici Liturghie, ci 
având cuminecătură păstrată din cele mai vechi timpuri, gustă din ea o părticică 
foarte mică de sărbătoarea Paştelui. 

3. lulianisti sau gaianifi sunt cei care spun ca trupul/corpul [soma] 
Stăpânului Hristos e creat, dar nesupus stricăciunii din însăşi clipa neprihănitei lui 
zamisliri. 

4. Alţi iulianişti sau gaianifi sunt cei care spun că trupul/corpul [s6ma] lui 
Hristos nu e numai nesupus stricăciunii din însăşi clipa neprihanitei lui zămisliri, 
ci şi necreat. 

Se numesc iulianişti de la Iulian al Halicarnasului care a iniţiat aceasta 
învăţătură, iar gaianiti de la Gaian care a fost papa al Alexandriei şi a primit pe 
Iulian şi învăţătura lui. 

Adversarii lor îi numesc fantasiaşti”” şi manihei, iar ei îi numesc pe 
adversarii lor fiartolatri şi ctistolatri'?. 

5. Severieni care se numesc şi agnoefi sunt cei care spun că Dumnezeu 
Cuvântul ştie toate, dar umanitatea unită cu El potrivit ipostasei nu ştia multe; au 
fost numiţi agnoeţi!”* de adversarii lor. 

6. Alţi severieni numiţi şi condobaudifi sunt cei care spun că Dumnezeu e 
unul prin număr, nu şi prin egalitatea invariabilă, numind pe Acelaşi Tată, Fiu şi 
Duh Sfânt. Au fost numiţi condobauditi de adversarii lor de la locul de adunare pe 


124 Adepții unei întrupări imaginare a lui Hristos. 
125 Închinători ai stricăciunii şi ai creatului. 
126 Adepții nestiintei lui Hristos ca om. 

care-l aveau in Constantinopol numit Condobaudon, unde s-au adunat primii lor 
adepţi. Dar aceştia numiţi condobauditi şi cei numiţi agnoeti s-au numit mai întâi 
teodosiani, pentru că-l primeau pe Teodosie al Alexandriei care a fost papă al lor, 
dar au fost anatemizati de acesta, agnoefi din pricina învăţăturii despre nestiinta, 
iar condobauditi din pricina faptului că nu primeau argumentul despre Sfânta 
Treime întocmit de acela. De aceea nu se mai numesc teodosieni de adversarii lor, 
fiindcă nu-l primesc pe Teodosie, aşa cum s-a spus; de unii sunt numiți agnoeti de 
la învăţătura lor, iar de alții condobauditi plecând de la locul lor. Sunt de acord 
între ei în argumentul despre Tatăl, Fiul şi Duhul Sfânt, unde au o singură 
învăţătură, dar sunt în dezacord în ce priveşte învățătura despre nestiinta [lui 
Hristos]. Şi unii, şi alţii îl primesc pe Sever, care a fost episcop al Antiohiei, drept 
pentru care au fost numiţi şi severieni. 

7. Alţi severieni, care se numesc şi teodosieni şi pavelianişti, sunt cei care 
primesc pe numiții Sever şi Teodosie şi împreună cu ei pe Pavel cel supranumit 
Negrul. Aceştia în învățătura despre Tatăl, Fiul şi Duhul Sfânt sunt de acord cu 
condobauditii, dar sunt în dezacord cu aceia prin aceea că ei îi primesc ca episcopi 
pe Teodosie şi pe Pavel, iar condobauditii îi resping pe amândoi. 

8. Alţi severieni, care se numesc şi teodosieni şi anghelifi şi damianifi sunt 
cei care-i primesc pe numiții Sever şi Teodosie şi pe Damian împreună cu ei. Ei 
spun că altul este Tatăl, altul este Fiul şi altul este Duhul Sfânt Mangaietorul, dar 
fiecare din aceştia nu este Dumnezeu prin natură, ci au un Dumnezeu comun, 
adică o Dumnezeire existentă în ei la care participând Fiecare în mod indivizibil, 
Fiecare este Dumnezeu. Pe Tatăl, pe Fiul şi pe Duhul Sfânt îi numesc ipostase, iar 
pe Dumnezeul comun Lor ființă şi natură. 

Au fost numiţi angheliți de adversarii lor de la locul din Alexandria numit 
Anghelion în care aveau locul de adunare primii lor adepţi. Dar adversarii lor îi 
numesc şi sabelieni şi tetraditi'’’. Ei înşişi se numesc damianifi de la episcopul 
Damian. Aceştia l-au primit la început ca episcop pe Pavel [cel Negru], după care 
l-au respins din pricină că era în comuniune cu sfânta Biserică catholică şi a primit 
sfântul Sinod din Chalcedon, măcar că apoi s-a depărtat iarăşi de sfânta Biserică 
catholică şi apostolică, şi au tăgăduit sfântul Sinod din Chalcedon. 

9. Alţi severieni sau teodosieni, numiţi şi petrieni, sunt cei care primesc ca 
episcop pe Petru din urmă [al Antiohiei, 582-591], care-i primesc pe Teodosie, 
Sever şi Petru, dar nu primesc pe Damian, nici pe Pavel, ci se opun unii cu alţii în 
învăţătură. Căci mărturisesc Dumnezeu după adevăr, ființă şi natură pe Fiecare în 
parte: pe Tatăl, pe Fiul, şi pe Duhul Sfânt, mărturisind trei ipostase şi trei persoane 
şi că fiecare ipostasă e Dumnezeu după adevăr, fiinţă şi natură. Spun că Tatăl, Fiul 


127 Introducători ai fiinţei ca al patrulea element în Treime care devine astfel Pătrime 
[tetras] 

şi Duhul Sfânt sunt un Dumnezeu, o natură şi o fiinţă nu prin număr, ci prin 
egalitatea Lor invariabilă. Anghelitii şi pavelianistii îi numesc triteişti, iar aceştia îi 
numesc pe ei când sabelieni, cand tetraditi. 

10. Alţi severieni sau teodosieni, care se numesc şi cononifi, sunt cei care 
primesc drept episcopi pe Teodosie şi pe Sever şi împreună cu ei şi pe Conon’. Si 
el mărturisesc că fiecare, Tatăl, Fiul şi Duhul Sfânt, sunt Dumnezeu dupa adevăr şi 
ființă si natură, şi că Sfânta Treime e trei ipostase şi trei persoane; mai spun şi că 
sunt trei fiinţe şi naturi invariabil egale potrivit dumnezeirii, dar mărturisesc că 
Treimea sfântă şi de o ființă e o singură ființă sau natură şi o singură dumnezeire sau 
Dumnezeu nu prin număr, ci prin identitatea invariabilă a dumnezeirii. Dar refuză să 
spună trei dumnezei sau trei dumnezeiri. Şi aceştia îl primesc pe Sever şi pe 
Teodosie, dar nu pe Damian, Pavel, nici pe Petru din urmă [al Antiohiei, 582-591]. 
Cei ai lui Damian şi Pavel îi numesc şi pe aceştia triteişti, iar aceştia îi numesc când 
sabelieni, montanisti, fotinieni, noetieni şi artemoniti, când tetraditi. Se disting de 
Petru din urmă şi de cei împreună cu acesta fiindcă aceia, refuzând să spună ca 
Tatăl, Fiul şi Duhul Sfânt sunt trei dumnezei sau trei dumnezeiri, refuză să spună şi 
că sunt prin număr trei ființe sau naturi identic egale; iar aceştia refuză să spună trei 
dumnezei sau dumnezeiri, dar mărturisesc prin număr trei fiinţe sau naturi egale. 

Adepții lui Conon, după ce mai întâi au primit scrierile lui Ioan [Filoponos] 
Literatul [Grammatikos] din Alexandria scrise împotriva păgânilor, împreună cu 
celelalte scrieri ale acestuia, mai apoi l-au respins pe Literat şi scrierile lui. Fiindcă în 
scrierile sale contra păgânilor şi în celelalte scrieri ale sale, loan numit şi Literatul a 
ajuns să spună că toate aceste corpuri sensibile şi vizibile au fost potrivit materiei şi 
formei aduse din nimic la existență de Dumnezeu; ele au fost făcute 
stricăcioase/coruptibile şi se strică în ce priveşte materia şi forma, iar în locul lor sunt 
create de Dumnezeu alte corpuri nestricăcioase/incoruptibile şi veşnice superioare 
acestora văzute, vorbind despre un sfârşit sau trecere a lumii văzute şi de facerea unei 
lumi noi. Iar învierea morţilor defineşte drept unirea indisolubilă a sufletelor rationale 
cu un corp [sdma] nestricăcios/incoruptibl. Dar Conon şi cei împreună cu el, cum 
spuneam, după ce mai întâi au primit scrierile în care el a învăţat acestea şi pe 
Filoponos însuşi fericindu-l în scris sau nu în scris în timpul vieţii lui şi după moartea 
sa, în cele din urmă l-au respins pe acela şi scrierile lui, editând tratate în care spun că 
potrivit materiei aceste corpuri sensibile şi vizibile nu se strică, ci rămân aceleaşi şi 
văzute nestricate în veac, ci se strică numai potrivit formei. Această materie va fi 
remodelată iarăşi primind o formă superioară, incoruptibilă şi veşnică. Deci spun că 
există o facere [genesis] a lumii văzute potrivit materiei şi formei, iar o 
stricare/corupere [phtora] sau trecere a ei numai potrivit formei; fiindcă materia, 


128 Episcop al Tarsului, adept a lui Ioan Filopon. 

mărturisesc ei, cum spuneam mai sus, rămâne mereu aceeaşi. lar învierea morților o 
definesc drept a doua unire indisolubilă a acestui corp cu sufletul rațional. 

11. Alți severieni sau teodosieni, care se numesc şi filoponieni, sunt cei care-l 
primesc ca episcop pe Sever şi Teodosie, şi drept învăţător pe loan Filoponos şi 
scrierile lui, urmându-i nu numai în tratatul despre Treime, ci şi în cele despre 
sfârşitul lumii văzute, despre facerea lumii văzute şi viitoare şi despre învierea 
morţilor. lar aceştia nu-l primesc nici pe Damian, nici pe Pavel, nici pe Petru din 
urmă; mai întâi l-au primit pe Conon, dar mai apoi l-au respins pentru că acela l-a 
respins pe loan Filopon şi scrierile lui. În argumentele despre Treime sunt de acord 
cu cononitii şi sunt şi ei numiţi tetraditi de către angheliti şi pavelieni, şi la rândul lor 
şi ei îi numesc pe aceia când sabelieni, când tetraditi. Dar în discursurile despre 
sfârşitul lumii şi învierea morţilor se opun acestora, adică cononitilor. Aceştia îi 
numesc pe filoponieni saducei, simonieni, păgâni, valentinieni, marcionisti şi 
manihei, iar filoponienii îi numesc pe cononiti cu aceleaşi nume de erezii şi păgâni, 
numindu-i păgâni, manihei, simonieni, valentinieni, marcioniti şi hermogenieni. 
Filoponienii aplică aceste nume cononitilor, spunându-le că şi materia acestei lumi 
este de asemenea fără sfârşit; iar cononitii îi acuză cu aceleaşi nume pe filoponieni 
pentru că nu vorbesc de învierea acestor trupuri. Pe lângă acestea, fiecare din ei, atât 
filoponienii, cât şi cononitii, se numesc unii pe alţii origenişti. Căci găsind 
filoponienii pe Origen spunând că în veacul viitor va fi remodelată aceeaşi materie şi 
de aceea va avea loc învierea aceloraşi trupuri, i-au numit pe cononiti origenisti. Iar 
cononitii găsindu-l pe Origen vorbind despre învierea altor corpuri, căci bărbatul era 
nestatornic, i-au numit origenişti pe filoponieni. Aceştia primesc şi un episcop 
Gheorghe şi tratatele editate de el. 

12. Alţi severieni sau teodosieni, care se numesc şi niobifi, sunt cei care-l 
primesc pe Sever şi pe Teodosie, dar şi pe un Ştefan sofistul supranumit şi Niobe. 
Aceştia, în discursurile despre Tatăl, Fiul şi Duhul Sfânt, sunt de acord cu 
condobauditii şi agnoetii, dar sunt în dezacord în discursurile despre economie, dar 
nu numai în acestea, ci şi în toate celelalte. Căci toţi nu suportă să spună după unire 
două naturi în taina lui Hristos, dar mărturisesc totuşi după unire diferenţa naturilor; 
aceştia însă refuzând să spună două naturi după unire, nu suportă să spună nici că 
diferenţa naturilor se salvează după unire. 

Am arătat, aşadar, pe scurt prin cele spuse schismele, câte sunt, care sunt numele 
acestora şi care e învăţătura fiecărei schisme a celor ce se numesc pe ei înşişi şovăitori. 
Fiindcă imitând cu zel uneltirile lui Arie şi ale ucenicilor lui, s-au scos pe ei înşişi 
asemenea acelora în afara incintelor Bisericii. Căci aceia au etalat zeci de mii de 
meşteşuguri, sârguindu-se să scoată din Biserică sfântul Sinod Ecumenic din Niceea 
[325]; iar aceştia au uneltit în chip asemănător prin seductii şi lupte de cuvinte cu 
intenţia de a scoate din Biserică sfântul Sinod Ecumenic din Chalcedon [451]. Dar 
ceea ce s-au sfătuit împotriva sfinţilor Părinţi judecata dumnezeiască a adus împotriva 

lor scotandu-i afară din Biserică. „Căci şi-au ascuţit limba lor ca a unui şarpe [Ps 139, 
4]. Şi-au ascuţit ca sabia limbile lor şi ca nişte săgeți aruncă vorbele lor veninoase ca 
să săgeteze din ascunzişuri pe cel nevinovat. Întăritu-s-au în gânduri rele. Grăit-au ca 
să ascundă curse; spus-au: «Cine ne va vedea pe noi?» Iscodit-au fărădelegi şi au pierit 
când le cercetau” [Ps 63, 4-7]. Dar potrivit cuvântului dumnezeiesc, „săgeată de 
prunci s-au făcut rănile lor şi au slăbit în ei limbile lor [Ps 63, 8-9]. Risipiti au fost şi 
nu s-au căit [Ps 34, 16]”. Iar Biserica lui Dumnezeu s-a veselit văzând răzbunarea 
sfinților Părinţi şi Dumnezeu S-a înălțat, întărit fiind adevărul dogmelor bisericeşti. Să 
fugim, deci, de luptele în cuvinte [/logomachias] ale vrăjmaşilor Bisericii lui 
Dumnezeu imbratisand sfântul Sinod Ecumenic din Chalcedon [451] ca şi pe cel din 
Niceea al celor 318 Părinţi [318], cel din Constantinopol al celor 150 de Părinți [381] 
şi cel din Efes al celor 200 de Părinţi [431], ai cărui conducători au fost preacuvioşii 
Celestin al Romei şi Chiril al Alexandriei, iar împreună cu acestea şi sfântul Sinod 
Ecumenic întrunit în Constantinopol [553] pe vremea împăratului Justinian [ 565] de 
dumnezeiască pomenire, şi care a întărit şi confirmat cele patru sfinte Sinoade 
Ecumenice dinaintea lui şi dogmele acestora. Căci imbratisandu-le pe acestea şi 
pazind neclintite definițiile lor ajungem în afara pedepsei veşnice şi dobândim 
bunatatile fără sfârşit cu soliile sfintei slavitei Stăpânei noastre Pururea Fecioarei şi 
după adevăr Născătoarei de Dumnezeu Maria, pe care fie să dobândim noi toți cu 
harul şi cu iubirea de oameni a marelui Dumnezeu şi Mântuitorului nostru lisus 
Hristos, Căruia fie cinstea şi slava împreună cu Tatăl şi cu Sfântul şi de-viata-facatorul 
Duh acum şi pururea şi în vecii vecilor. Amin. 

